Jardina errausturik, kalizak eta aldareak profanaturik, zaldiz sartu ziren hunoak monasterioko liburutegian, eta liburu ulertezinak hautsi eta irainkatu eta erre zituzten, letren estalkian beren jainkoaren aurkako biraorik ote zegoen beldurrez; eta burdinazko zimitarra bat zen haien jainkoa. Sutan erre ziren palimpsestoak eta kodizeak, baina sutearen bihotzean, errauts artean, ia kalterik gabe iraun zuen Civitas Deiaren hamabigarren liburuak, zeinean baitator Platonek Atenasen irakatsi zuela ezen, mendeen buruan, gauza orok bere lehenagoko egoera berreskuratuko duela, eta berak, Atenasen, entzulego beraren aurrean, berriro ere irakatsiko duela dotrina hori. Sugarrek barkatu zuten testu hori bereziki gogoko gertatu zen jendearen begietara, eta eskualde urrun hartan hura irakurri eta berrirakurri zutenek, azkenean, ahantzi zuten hobeki errefusatu ahal izateko baizik ez zuela agertu dotrina hori. Handik mende batera, Aurelianok, Aquileako erretore-laguntzaileak, jakin zuen Danubio ibai ondoan monotonoen (bestelako deituraz anulareak) sekta berri-berriak sinesten zuela historia zirkulu bat dela eta deus ez dela lehenago izan ez denik eta geroago izango ez denik. Mendietan, Gurpilak eta Sugeak kendua zioten bere lekua Gurutzeari. Ikaraz zeuden denak; denen kemenaren indargarri, ordea, zurrumurrua zebilen Juan de Panonia, Jainkoaren zazpigarren atributuari buruzko tratatu bat zela medio ospez gailendu zen jakintsua, prest zegoela halako heresia malapartatua ezestera.\nAurelianori deitoragarri zitzaizkion berriok, azkena batez ere. Ongi zekien teologia kontuan ez dagoela berrikuntzarik arrisku gaberik; gero gogoeta egin zuen denbora zirkular baten tesia sobera ezberdina zela, sobera harrigarria, arriskua larria izan zedin. (Ortodoxiarekin nahas daitezkeen heresiei izan behar diegu, hain zuzen, beldur.) Areago mindu zuen Juan de Panoniaren esku hartzeak —mutur sartzeak—. Bi urte lehenago, bere De septima affectione Dei sive de aeternitate berbatsu harekin ostu zion Aurelianori hura bereziki aditua zeneko gai bat; orain, denboraren auzia berea balu bezala, prest omen zegoen, apika Procusto-ren argudioz, Sugea baino gaitzagoko erremedioz, anulareen okerrak zuzentzeko... Gau hartan, Aurelianok Plutarco-k orakuluen azkentzeari buruz aspaldian idatzitako elkarrizketaren orriak ikuskatu zituen; hogeita bederatzigarren paragrafoan, eguzki, ilargi, Apolo, Diana eta Poseidon kopuru infinituzko mundu-ziklo infinitu bat aldezten duten estoikoen kontrako iseka bat irakurri zuen. Aurkikuntza hura bere aldeko iragarpentzat jorik, Juan de Panoniari aurrea hartu eta Gurpilaren heretikoak gezurtatzea deliberatu zuen.\nBada emakume baten maitasuna hartaz ahanzteko bilatzen duenik, hartaz ez gehiago pentsatzeko; Aurelianok, era bertsuan, nahi zuen Juan de Panonia gainditu, hark sorrarazten zion arrangura hartatik sendatzeko, ez hari kalterik egiteko. Lan soilak, silogismogintzak eta irain asmakuntza hutsak, nego eta autem eta nequaquamen erabilerak ematurik, arrangura hura ahazteko modua izan zuen. Luze-zabal korapilaturiko periodo ia askaezinak eraiki zituen, intzisoz trabatuak, zeinetan zabarkeriak eta solezismoak destainaren formak baitziruditen. Kakofonia lanabes bilakatu zuen. Kalkulatu zuen Juanek profeta baten tonu larriz ziplatuko zituela anulareak; harekin bat ez egitearren, laidoa hautatu zuen. Agustinek idatzia zuen jainkogabeak dabiltzaneko labirinto biribiletik salbatzen gaituen bide zuzena dela Jesus; Aurelianok, berriz, arrunkerian ahalegintsu, Ixion-ekin parekatu zituen, Prometeoren gibelarekin, Sisiforekin, bi eguzki ikusi zituen Tebasko errege harekin, hiztoteltasunarekin, loroekin, ispiluekin, oihartzunekin, noriako mandoekin, silogismo adarbikoitzekin. (Jentilen alegiek iraun zirauten, apaingailutara apaldurik.) Liburutegi baten jabe den orok bezala, berea azkeneraino ez ezagutzearen errua zeraman Aurelianok bere baitan; auzi hark bide eman zion ordura arteko arduragabetasuna aurpegiratzen edo zion liburu askorekikoa egiteko. Hala erantsi ahal izan zuen Origenes-en De principiis obraren pasarte bat, zeinean ukatzen baita Judas Iskariotek berriro salduko duela Jauna eta Paulok Jerusalemen Estebanen martirioa berriro ikusi; bai eta Zizeronen Academica priora direlakoetako beste bat, zeinean autoreak burlagai hartzen baititu bera Lukulo-rekin solasean ari den bitartean beste Lukulo eta beste Zizeron batzuk, kopuru infinituan, kopuru infinituko mundu berdinetan, gauza bera esan eta esan ari direla amesten dutenak. Horrez gainera, monotonoen arbuiagarri Plutarko-ren testua erabilirik, agerian utzi zuen zein eskandalagarria zen idolatra bati areago baliatzea lumen naturae soila, haiei Jainkoaren hitza bera baino. Bederatzi egun behar izan zituen lan horretarako; hamargarrenean, Juan de Panoniaren errefusapenaren aldaki bat igorri zioten.\nIa barregarri izateraino laburra zen; Aurelianok destainaz begiratu zuen, eta gero beldurrez. Lehen parteak Hebrearrei egindako Gutunaren bederatzigarren kapituluaren akaberako bertsetak zituen glosagai, non esaten baita Jesus ez dela munduaren hasieratik hainbat aldiz sakrifikatua izan, orain mendeen burutzapenean behin bakarrik baizik. Bigarrenak, berriz, jentilen errepikapen alferrikakoez Bibliak ematen zuen agindua alegatzen zuen (Mateo 6:7) eta Plinioren zazpigarren liburuko harako pasarte hura, zeinaren arabera ohargarri baita nola ez diren kausitzen mundu zabalean bi aurpegi berdin. Juan de Panoniaren aburuz, berriz, bi arima ere ez, eta bekataririk doilorrena Jesusek harengatik isuri zuen odola bezalako preziatua da. Gizon bakar baten egintzak (zioen) bederatzi zeru kontzentrikoek baino munta handiagoa du, eta arinkeria gaitza da hura galdu eta gero berriz itzul daitekeelako ustean erortzea. Denborak ez du berregiten galtzen duguna; eternitateak loriarako edo eta sutarako gordetzen du. Tratatua garden-gardena zen, unibertsala; ez zirudien pertsona zehatz batek idatzia, edozein gizonek baizik, edo, beharbada, gizon orok.\nAurelianok umiliazio ia fisikoa sentitu zuen. Burutik pasatu zitzaion bere lana suntsitu edo eraberritzea; gero, prestutasun arranguratsuz, Erromara bidali zuen, hitzik aldatu gabe. Handik hilabeteetara, Pergamoko kontzilioa bildu zenean, monotonoen errakuntzei kontra egiteko kargua hartu zuen teologoa (espero izateko zenez) Juan de Panonia izan zen; haren errefusapen jakituriaz eta zuhurtziaz betea aski izan zen Euforbo heresiarka sutan erretzera kondena zezaten. «Hau dagoeneko gertatu da eta berriz ere gertatuko da —esan zuen Euforbok—. Ez duzue sumeta bat irazekitzen, suzko labirinto bat baizik. Izan naizen su guztiek bat eginen balute, ez lirateke lur osoan kabituko eta aingeruak itsurik geratuko lirateke. Anitz aldiz mintzatu izan naiz honelaxe.» Gero oihu egin zuen, zeren sugarrek heldu baitzioten.\nErori zen Gurpila Gurutzearen aurrean , baina Aureliano eta Juanen isilpeko gudu hura ez zen horrenbestez amaitu. Armada bereko gudari ziren biak, galardoe beraren irrikan zeuden, Etsai beraren aurka ziharduten borrokan, baina Aurelianok ez zuen hitz bat idatzi, itxurak itxura, Juani nagusitzeko xedera lerratua ez zenik. Buruz-buru hori ikusezina izan zen; indizeen ugaritasunean tronpatu ez banaiz, behin bakarrik ere ez da ageri bestearen izena Migne-ren Patrologia mardulak dakarren Aurelianoren liburu mordoan. (Juanen obretatik, soilik hogei hitzek iraun dute.) Biek gaitziritzi zieten Konstantinoplako kontzilioko anatemei; biak jazarri zitzaizkien arrianoei, zeinek ukatzen baitzuten Semearen sortze eternala; biek jo zuten ortodoxotzat Cosmas-en Topographia christiana delakoa, zeinak irakasten baitu lurra karratua dela, hebrear tabernakulua bezala. Zoritxarrez, lurraren lau aldeetatik beste heresia ekaiztsu bat nabarmendu zen. Egiptoan edo Asian zuen jatorria (ezen berri emaileak ez datoz bat eta Bousset-ek ez ditu onartu nahi Harnack-en arrazoiak), eta erruz hedatu zen sortaldeko probintzietan eta santutegiak eraiki zituen Mazedonian, Kartagon eta Treveris-en. Bazter guztietan zegoela zirudien; Britainiako elizbarrutian gurutzefikak buruz behera jarriak omen zituzten, eta Zesarean, berriz, ispilu bat ageri zen Jaunaren irudiaren ordez. Ispilua eta oboloa zismatiko berrien ikurrak ziren.\nHistoriak anitz izenez ezagutzen ditu (espekularrak, abismalak, kainitak), baina guztietatik harrerarik onena izan duena histrioiena da, Aurelianok eman eta haiek ausardiaz berentzat hartu zutena. Frigian simulakroak zerizten, eta orobat Dardanian. Juan Damaskoarrak formak deitu zituen; egoki da hemen seinalatzea, hala ere, Erfjord-ek arbuiatu egin duela pasarte hori. Ez da heresiologorik haien aztura demasiatuak txundiduraz kontatzen ez dituenik. Histrioi askok aszetismoa aukeratu zuen; zenbaitek bere gorputz atalen bat moztu zuen, Origenes-ek bezala; beste batzuk lurpean bizi izan ziren, zikintzuloetan; beste batzuek beren begiak erauzi zituzten; beste batzuk, berriz (Nitriako nabukodonosor zirelakoak), «idiak bezala alatzen ziren eta haien ilea arranoena bezala hazten zen». Hilduratik eta bizimodu gogorretik, sarri askotan, krimenera pasatzen ziren: komunitate batzuek lapurreta toleratzen zuten; beste batzuek hilketa; beste batzuek, berriz, sodomia, intzestua eta animaliazalekeria. Oro ziren blasfemoak; ez zuten soilik kristauen Jainkoaz gaitzesaten, baizik eta beren panteoiko dibinitate arkanoez ere. Liburu sakraturik ere asmatu zuten; jakintsuek oraino deitoratzen dute liburuok galdu izana. Sir Thomas Browne-k, 1658 inguruan, honela idatzi zuen: «Denborak deuseztu ditu jadanik Ebanjelio Histrioniko asmoausart haiek; ez, ordea, haien Jainkogabekeriaren akuilagarri izan ziren Laidoak»: Erfjord-ek iradoki du «laido» direlako horiek (zeinak grekerazko kodize batean gorderik baitaude) ebanjelio galduak direla. Hori ulertezina da, histrioien kosmologia kontuan hartzen ez badugu.\nLiburu hermetikoetan ageri denez, behean dagoena goian dagoenaren berdina da, eta goian dagoena behean dagoenaren berdina. Histrioiek ideia horren aldaera gaizto batean funtsatu zuten beren dotrina. Mateo 6:12 («barka iezazkiguk gure zorrak, guk ere gure zordunei barkatzen diegun bezala») eta 11:12 («zeruetako erreinuak indarra pairatzen du») aipatu zuten, lurrak zeruan eragiten duela frogatu nahirik, eta I Korintotarrei 13:12 («ispiluz dakusagu orain, ilunbean»), ikusten dugun oro faltsua dela adierazteko. Apika monotonoek kutsaturik, imajinatu zuten gizon oro bi gizon dela eta benetakoa bestea dela, zeruan dagoena. Orobat imajinatu zuten gure egintzak alderantziz ispilatzen direla beste aldean, halako moldez ezen, beila egiten badugu, besteak lo egiten du, fornikatzen badugu, bestea kastua da, ebasten badugu, bestea eskuzabala da. Behin hilez gero, harekin bat egingo dugu eta hura izango gara. (Dotrina horien oihartzunen batek Bloy-rengan iraun zuen.) Beste histrioi batzuek oldoztu zutenaren arabera, beraren posibilitateen kopurua ahitzen zen unean amaituko zen mundua; errepikapenik izan ez daitekeenez, jende prestuak egintzarik doilorrenak deuseztu (burutu) behar ditu, etorkizuna zikin ez dezaten eta hala Jesusen erreinuaren etorrera lasterrago gerta dadin. Beste sekta batzuek ukatu egin zuten atal hori, aitzitik aldeztu baitzuten munduaren historia gizon bakoitzarengan kunplitu behar dela. Gehienak, Pitagorasek bezala, gorputz askotara arimaldatu beharko dute askapena lortu arte; batzuk, proteikoak, «bizi bakar baten epean, lehoiak dira, herensugeak dira, basurdeak dira, ura dira eta zuhaitz bat dira». Demostenesek kontatzen du nola lohiaren bitartez purifikatzen zituzten iniziatuak, misterio orfikoetan; proteikoak, eredu berean, gaizkiaren bitartez purifikatzen saiatu ziren. Pentsatzen zuten, Karpokrates-ek bezala, inor ez dela kartzelatik irtengo azken oboloa ordaindu arte (Lukas 12:59), eta honako beste bertset honekin limurtu ohi zituzten penitentziagileak: «Ni etorri naiz gizonek bizia izan dezaten eta oparo izan dezaten» (Juan 10:10). Orobat esaten zuten gaiztoa ez izatea soberbia satanikoa zela... Askotariko mitologia dibergenteak irazkitu zituzten histrioiek; batzuek aszetismoa predikatu zuten, beste batzuek lizentzia, denek nahasmena. Teoponpok, Berenizeko histrioi batek, alegia guztiak ukatu zituen; haren esanetan, dibinitateak mundua sentitzeko proiektatzen duen organu bat da gizon bakoitza.\nAurelianoren elizbarrutiko hereseak denborak errepikapenik onartzen ez duela ziotenetakoak ziren, eta ez egintza oro zeruan islatzen dela ziotenetakoak. Aski kontu bitxia zen hori; Erromako autoritateentzat egindako txosten batean, Aurelianok haren aipamena egin zuen. Txostena jasoko zuen prelatua enperadore-andrearen aitorlea zen; gauza jakina zen egiteko ez nolanahiko horrek debekupean jartzen zizkiola teologia espekulatiboaren arima barreneko atsegin goxoak. Haren idazkariak —Juan de Panoniaren laguntzaile ohi bat, orain harekin etsaiturik zegoena— edonolako heterodoxien inkisidore guztiz zorrotzaren ospea zuen. Aurelianok heresia histrionikoaren azalpen bat gaineratu zion bere lanari, Genua eta Akileako gaitzelkarteetako jardueraren araberakoa. Paragrafo batzuk idatzi zituen; gero, bi une berdin ez daudelako tesi latza orriratu nahi izan zuenean, Aurelianoren luma gelditu egin zen. Ez zuen aurkitu formula egokirik; dotrina berriaren araubideak («Ikusi nahi duk giza begik ikusi ez duenik? So egiok ilargiari. Aditu nahi duk belarrik aditu ez duenik? Entzun txoriaren kantua. Ukitu nahi duk eskuk ukitu ez duenik? Lurra uki. Egiaz diot Jainkoa mundua sortzeko dagoela oraino.») lar afektatu eta metaforikoak ziren beren hartan transkribatuak izateko. Bet-betan, hogei hitzeko otoitz bat izpirituratu zitzaion. Bertan idatzi zuen, atsegin bozkarioz; berehala, ordea, inorena zelako susmoak asaldatu zuen. Biharamunean, anitz urte lehenago Juan de Panoniak onduriko Adversus annulares hartan irakurria zuela oroitu zen. Liburuan hala zetorren begiratu zuen; hantxe zen aipua. Zalantza larri batek hartu zuen. Hitz horiek aldatu edo kentzea, espresioa ahultzea zen; uztea, berriz, higuin zuen gizon batenetik plagiatzea; iturria aipatzea, berriz, hura salatzea zen. Jainkoagana jo zuen, otoi lagun zezan. Bigarren arginabarraren hasiera aldera, bere goardako aingeruak tarteko irtenbide bat iradoki zion. Aurelianok hitzei eutsi zien, baina honako ohartarazpen hau ezarri zion aurrez: «Orain heresiarkek fedearen nahasmenerako zaunkatzen dutena, mende honetako gizaseme txit jakintsu batek esan zuen aspaldi, erru baino arintasun handiagoz». Gero, gerta zedin beldur zen, espero izateko zen, ezinbestean gertatu behar zuen hura gertatu zen noski. Aurelianok aitortu behar izan zuen nor zen gizaseme hori; Juan de Panoniari iritzi heretikoak aldeztearen salaketa egin zitzaion.\nHandik lau hilabetera, Aventinoko errementari batek, histrioien trikimailuek liluraturik, burdinazko esfera handi bat ezarri zuen bere semetxoaren sorbalda gainean, haren dobleak hegan egin zezan. Haurra hil zen; krimen horrek zorroztasun gogorrez jokarazi zien Juanen epaileei. Hark ez zuen makurtu nahi izan; errepikatu zuen bere perpausa ukatzea monotonoen heresia kiratsean erortzea zela. Ez zuen ulertu (ez zuen ulertu nahi izan) monotonoez mintzatzea jadanik ahantzia zenaz mintzatzea zela. Zahardadeari dagokion seta puntu horrekin, bere polemika zaharretako esaldirik bikainenak zerabiltzan parrastaka; epaileek entzun ere ez zuten egiten noizbait guztizko liluragarri izan zitzaiena. Histrionismo izpirik txikienaz ere purifikatzen saiatu beharrean, salaketagai zuen perpaus hura xuxen-xuxen ortodoxoa zela frogatzen ahalegindu zen. Beraren zortearen giltza zuten gizonekin eztabaidan jardun zuen, eta hankasartzerik larriena egin zuen ingenioz eta ironiaz eztabaidatzea. Urriaren 26an, hiru egun eta hiru gau iraun zuen eztabaida baten buruan, sutan hiltzeko epaia eman zioten.\nAureliano han zen hilketa egunean, bestela jokatzea bere burua errudun aitortzea baitzen. Suplizioaren lekua muino bat zen, eta haren gailur berdean haga bat zegoen, lurrean barren-barrena sartua, eta haren inguruan egur sorta franko. Ministro batek irakurri zuen epaileen ebazpena. Hamabietako eguzkiaren pean, Juan de Panonia aurpegia hautsaren gainean zetzan, animaleko uluak jaurtiz. Lurrari atzamarka ari zen, baina borreroek erauzi zuten, biluztu zuten eta azkenik pikotara lotu zuten. Buruan lastozko koroe bat ezarri zioten, sufrez gantzutua; aldamenean, Adversus annulares kirats haren ale bat. Aurreko gauean euria egin baitzuen, egurrak ez zuen su onik hartzen. Juan de Panoniak grekeraz errezatu zuen, eta gero hizkuntza ezezagun batean. Suak harekikoa egin behar zuen puntuan, begiak jasotzera ausartu zen Aureliano. Su bolada biziak atertzean, aurreneko eta azkeneko aldiz ikusi zuen Aurelianok gorrotatuaren begitartea. Norbaitena gogorarazi zion, baina ez zuen asmatu zehazten norena. Gero, sugarrek irentsi zuten; gero garrasi egin zuen eta sute batek garrasi egitea bezala izan zen.\nPlutarkok kontatzen du Julio Zesarrek negar egin zuela Ponpeio hiltzean; Aurelianok ez zuen negarrik egin Juan hiltzean, baina jadanik beraren bizitzaren parte den eritasun erremediorik gabe batetik bat-batean sendaturiko gizon batek sentituko lukeena sentitu zuen. Akilean, Efeson, Mazedonian, urteak beraren gain pasa zitezen utzi zuen. Inperioaren mugaldeko bazter latzak bilatu zituen, lintzura dorpeak eta basamortu kontenplatiboak, bakardadeak lagun ziezaion bere patua ulertzen. Mauritaniako gelazulo batean, lehoiz betaturiko gauean, Juan de Panoniaren aurkako akusazio konplexua birraztertu eta, enegarren aldiz, ebazpena justifikatu zuen. Lan handiagoa izan zuen bere salaketa bihurritsu hura justifikatzen. Rusaddir-en, Arimagaldu baten haragitan pizturiko argien argia izenburuko prediku garaiz kanpokoa eman zuen. Hibernian, oihanak inguraturiko monasterio bateko etxoletan, gau batez, eguna argitzear, euriaren zurrumurrua iritsi zitzaion ustekabean. Zurrumurru zehatz-mehatz horixe halaxe heldu zitzaion Erromako beste gau batez gogoratu zen. Eguerdian, tximist batek zuhaitzak irazeki zituen eta Aurelianok Juan hil zen bezala hiltzeko parada izan zuen.\nHistoriaren amaiera metaforaz konta daiteke soilik, zeruetako erreinuan gertatzen baita, eta han ez baita denborarik. Apika esan liteke Aureliano Jainkoarekin solastatu zela eta Hark hain interes gutxi duela erlijio-bereizkuntzez, ezen Juan de Panonia zela pentsatu baitzuen. Horrek, ordea, jainkoaren buru-nahaste bat iradokiko luke. Zuzenago da esatea paradisuan Aurelianok jakin zuela dibinitate igartezinarentzat berak eta Juan de Panoniak (ortodoxoak eta hereseak, gorrotatzaileak eta gorrotatuak, akusatzaileak eta biktimak) pertsona bakar bat osatzen zutela.\n Gurutze runikoetan bi ikur etsaiak zeinu berean ezkondurik ageri dira.


Kartzelaren geografia - Kultura - Berria\n'Hemen naiz, ez gelditzeko baina '\nIdazlea: Markel Ormazabal. Argitaletxea: Txalaparta.\nIzan ere, atalok abiapuntu bikoitza erakusten dute. Alde batetik, musika dago. Liburuak Lisabören kantu bat izenburu hartzen duen bezala, hura osatzen duten atalek ere Mikel Laboa, Willis Drumonden... kantuen izenak hartzen dituzte. Bestalde, idazleak kartzelaren geografiatik abiatzen ditu testuak: leihoak, ziega, burdinazko ateak, alanbre arantzadun hormak... Kartzela-espazioaren egituraketa kontrol- eta zigor-ereduetan oinarritutako gizarte globalaren islatzat ulertzen du Ormazabalek.


Udalekuetan eta Udazaintza zerbitzuan izena emateko epea zabaldu da | El Diario Vasco\nZumaiaUdalekuetan eta Udazaintza zerbitzuan izena emateko epea zabaldu da\nUdalekuetan eta Udazaintza zerbitzuan izena emateko epea zabaldu da\nEL DIARIO VASCO ZUMAIA. Martes, 9 abril 2019, 00:30\nUdalekuetan eta Udazaintza zerbitzuan izena emateko epea zabaldu da. 3-12 urte bitarteko haurrentzat zuzenduak dira, hau da, 2015an jaio zirenetatik hasi eta Lehen Hezkuntzako 6. maila egin dutenak barne. Sagarbideko eraikinean eskainiko dira (Herri Eskolan), uztailaren 1etik 26ea (25a jaieguna izango da), 9:30etik 13:00etara.\nHilabeteko matrikula 91,55 euroko kostua izango du, 61 eurokoa familia ugarien kasuan, hamabostaldia, berriz, 51,85 eurokoa izango da eta, 34,60 eurokoa familia ugarientzat (DBE-GLL onuradunak: ordainketa salbuetsita). Diru sarrera Kutxako ES30 2095 5174 91 1061601620 zenbakian egin behar da.\nIzen-ematea Udaletxean edo ludotekan egin behar da maia- tzaren 6ra bitartean. Haurren taldekatzeak egiterako orduan kontuan hartuko direnak: adina; sexua; ikastetxea, maila eta gela. Beharrezkoa da izen emate orria behar bezala betetzea, maila eta gela adierazita. Gurasoek izen emate orrietan jartzen dituzten eskaerak ez dira kontuan hartuko eta udalekuan izena emateak baldintza hau onartzea dakar.\nUdazaintza zerbitzua 2016an jaiotako haurrentzat zuzendua izango da eta Aita Mari erakinean eskainiko da (Herri Eskola), uztailaren 1etik 26ea, 9:30etik 13:00etara. Hilabeteko matrikula 140 eurokoa izango da, 98 eurokoa familia ugarien kasuan; hamabostaldia 75 eurokoa eta 52,5koa familia ugarientzat. (DBE-GLL onuradunak: ordainketa salbuetsita). Diru sarrera ES30 2095 5174 91 1061601620 zenbakian egin behar da. Izen-ematea maia-tzaren 6ra bitartean egin beharko da ikastetxeetan eta Udaletxean (8:00-14:30).\nHaurrak eskolan utzi eta jaso beharko dira, horretarako 5 minutuko malgutasuna egongo da; haurrak sukarra badauka ez eramatea gomendatzen da. Etxetik eraman beharrekoa: edalontzia, toalla, pardelak, toallitak, mantala eta aldatzeko arropa.\nUdaleku eta udazaintza zerbi- tzurako eraman beharreko dokumentazioa: Ordainagiria (dagokion kasuan, Familia Ugaria txartelaren fotokopia, DBE/GLL ziurtagiriaren kopia); argazkia eta Osakidetzako txartelaren fotokopia Informazio gehiago: Zumaiako Ludotekan: 943143264, ludoteka@zumaia.eus edo Udaleko Euskara eta Hezkuntza sailan: 943865025 (110), euskara@zumaia.eus.


Errefuxiatuak: Auzitegi Gorenak Espainia zigortu du; 2018ko uztailak 11 | Berriak Gizartea | EiTB\nErrefuxiatuak: Auzitegi Gorenak Espainia zigortu du; 2018ko uztailak 11\nGorenak Espainia zigortu du, errefuxiatuak birkokatzeko akordioa ez betetzeagatik\nEBren erabakiak ez betetzeagatik Europako herrialde bateko auzitegi batek Estatu bat zigortzen duen aurreneko aldia da, erabaki horiek “lotesleak eta betebeharrekoak” direla argudiatuta.\nErrefuxiatuak. Artxiboko irudia: Agentziak\nKongresuak Dastis eta Zoido gaitzetsi ditu, errefuxiatuen kuotagatik\nAuzitegi Gorenak Espainia zigortu du, Greziatik eta Italiatik datozen errefuxiatuen asilo eskaerak aurrera eramateko konpromisoa ez betetzeagatik; izan ere, eskakizunen % 12,85 bakarrik bideratu ditu. 19.449 pertsonaren eskaerak tramitatzeko ardura eman zion Europar Batasunak (EB) Espainiari, 2015eko krisiaren ostean.\nEBren erabakiak ez betetzeagatik Europako herrialde bateko auzitegi batek Estatu bat zigortzen duen aurreneko aldia da, erabaki horiek “lotesleak eta betebeharrekoak” direla argudiatuta. Asilo-eskatzaileak hartzeko behin-behineko neurriak ezarri zituen Europar Batasunak.\nAssociacio de Suport a Stop Mare Mortum elkartearen helegitea partzialki onartu du Administrazioarekiko Auzien Salak. Espainiak EBk ezarritako kupoa bete ez duela aitortzeko eskatu zuen elkarteak errekurtsoan.\n2015eko errefuxiatuen krisia gertatu ondoren, Europako Kontseiluak erabakiak hartu zituen: bi urterako 19.449 pertsonako kupoa ezarri zion Espainiari, 2015eko irailaren 25etik 2017ko irailaren 26ra arte. Espainiak % 12,85 soilik eskaini zituen.\nEspainiak aldizkako eginbeharrak (birkokatzeko tokia eskaini, bidalitako zerrendak onartu eta errefuxiatuak hartu) eta azken helburuak bete ez dituela arrazoituta, helegitea aurkeztu zuen elkarteak, Gobernuari betebeharrak berehala eta premiaz betetzea eskatuz.\nEstatuko abokatua aurka agertu zen, eta Espainia asilo-eskatzaileak birkokatzeko lanean ari zela azaldu zuen, baina prozedura nekeza zela erantsi zuen.\nMariano Rajoyren aurreko Gobernuak erabakiak bete ez zituela ebatzi du orain Auzitegi Gorenak. “Espainiako Estatuak tramitazioarekin aurrera jarraitu beharko du erabakietan jasotako baldintzetan eta EBko erakundeek etorkizunean adosten dituzten akordioen arabera”, zehaztu du Auzitegiak.\nAsilo eta Babesaren Bulegoak egindako txosten batek onartu duenez, 2018ko martxoaren 4an, 19.449 toki horietatik Espainiak 2.500 bakarrik eskaini zituen (Greziako 1.875 eta Italiako 625), hau da, % 12,85 soilik.


Gakoak - hamaika telebista - Results from #18\nMaddi Isasi: 'Azken urteetan indarkeria matxistaren gaiak dimentsio handiagoa hartu du'\nCovid-19aren pandemiarekin batera, indarkeria matxistaren aurkako programa eta baliabide asko bertan behera geratzen ari dira, eta ez hori bakarrik, egoera latza baino latzagoa da. Emagin honen inguruan lan egiten duen elkartea da eta pandemiaren osteko inguruko txostena argitaratu berri dute.\nIdurre Bideguren: 'Gernika koadroa ekartzeko arazo teknikoak daudela diote, baina aitzakia da'\nGernikako bonbardaketaren urteurren bakoitzean, alderdi abertzaleek edota euskal erakundeek aldarrikapen bat egiten dute, gero eta indar gehiagorekin: 'Guernica' Euskal Herrira ekartzea. EH Bilduk Senatura eraman du aurten ere aldarrikapena, baina Miquel Iceta Espainiako Kultura eta Kirol ministroak obra mugitzea krimen bat dela erantzun du.\nArantxa Vazquez: 'Sektore feminizatuetan, negoziazio kolektiboak soldata arrakala sakontzen du'\nGaur soldata arrakalaren kontrako nazioarteko eguna da eta Araba, Bizkaia eta Gipuzkoan, gizonek, urtero, batez beste, emakumeak baino 6.300 euro gehiego irabazten dutela jakinarazi du Eusko Jaurlaritzak. Horregatik, Euskadi 2030ean soldata arrakala txikiena duten europako herrialdeen artean izateko estrategiaren bigarren fasea hasiko duela Lakuak iragarri du Beatriz Artolazabal Eusko Jaurlaritza Berdintasun, Justizia eta Gizarte Politiketako sailburuak.\nArkaitz Zarraga: 'Talde hau kartzeletan gure hizkuntza eurenganatzeko sortu zen'\nOztopoak oztopo, euskara irakasle boluntario talde batek hainbat urte daramatza euskal presoei euskara klaseak eskaintzen. Espetxe barruan sortu zen euskara ikasteko gogoa eta eurei euskara hurbiltzeko helburuarekin sortu zuten taldea. Oraindik, lan asko dago egiteke, ofizialtasuna lortzeko.


Irekia Eusko Jaurlaritza - Gobierno Vasco :: Lanbidek 70,5 milioi euroko hasierako kontu-saila bideratuko du enplegua aktibatzera\nLanbidek 70,5 milioi euroko hasierako kontu…\n<iframe src="https://www.irekia.euskadi.eus/eu/embed/videos?flv_video=2011%2F02%2F17%2Flanbide%2Flanbide.flv" width="320" height="210" allowfullscreen></iframe>\nLanbidek 70,5 milioi euroko hasierako kontu-saila bideratuko du enplegua aktibatzera Iturria: Irekia\nEzgaitasunen bat duten pertsonen enplegua sustatzeko eta babesteko laguntzena izango da lehentasunezko esparruetako bat, 37 milioi euroko zuzkidurarekin.\nEnplegurako lanbide-heziketako programek 30 milioi euroko laguntzak izango dituzte.\nKontseilua hainbatetan bilduko da otsailean eta martxoan, 2010ean erreferentzia izan diren programekin jarraitzeko.\nOrain gutxi eratu den Lanbide-Euskal Enplegu Zerbitzuko Administrazio Kontseiluak 70,5 milioi euroko lehen kontu‑saila onartu du enpleguko politika aktiboko programetarako. Zenbateko hori 2011n politika aktiboetara bideratuko den guztizko aurrekontuaren herena da gutxi gorabehera, eta horiek osatutakoa da Lanbideren ardatz nagusia.\nOnartutako laguntzak jarduteko hiru ildoren ingurukoak izango dira: ezgaitasunen bat duten langileen lan-munduratzea, enplegurako lanbide‑heziketa eta enpresa-ekimena eta enplegua sortzen duen jarduera ekonomikoa sustatzea.\nZuzkidura handiena izango duen kontu-saila ezgaitasunen bat duten pertsonen lan-munduratzea sustatzera bideratutakoa izango da, hori baita Lanbideren lehentasunezko taldeetako bat, gizartean baztertzeko duten arriskua dela eta. Guztizko aurrekontu-zuzkidura 37 milioi eurokoa izango da.\nLanbidek 33 milioi euro bideratuko ditu ezgaitasuna duten langabeak kontratatzea ekarriko duten proiektuetara, baita egun EAEko enplegu-zentro berezietan dauden lanpostuak mantentzera ere. EAEn enplegu-zentro berezien sarea osatzen duten 103 enpresek 6.300 langile ezgaitu baino gehiagori ematen diete lana hilean eta eredugarria da Estatuaren mailan.\nIldo honekin jarraituz Lanbidek 2 milioi euroko aurrekontua bideratuko du enplegu-zentro berezi horiek Lanbide Jarduera Laguntzeko Unitateetaz hornitzeko. Unitate hauek talde multiprofesionalek osatuko dituzte eta ezgaitasun handia duten langileei lan-munduratzeko dituzten oztopoak gainditzen laguntzea izango dute helburu, bai laneratze unean zein lortutako lanpostua gordetzean. Laguntza hauek 2.500 pertsona baino gehiagoren lanbide‑garapenean lagunduko dute, bestela lan-munduan nekez sartuko liratekeen eta EAEko 37 zentrotan lan egiten duten pertsonen artean.\nAhalmen urritasun intelektuala eta buru nahasmendua duten langileen laneratze maila altua da EAEn eta enplegu-zentro berezien lanpostuen ia %50a betetzen dute. Zentro hauek Lanbide Jarduera Laguntzeko Unitateetaz hornitzea ezinbestekoa da langile kolektibo honi arreta pertsonalizatua eskaintzeko, lanpostuetara egokitzeko behar dituzten lanbide-gaitasunez jabetzeko eta baita enplegu egonkor eta kalitatekoetara iristeko ere. Horrez gain, 2 milioi euroko dirulaguntza sorta berezia izango da ahalmen urritasuna duten langileen mugarik gabeko kontratazioa bultzatzeko.\nKontu-sailik handiena enplegurako lanbide-heziketara bideratutakoa izango da, eta 30 milioi euro jasoko ditu. Zenbateko hau urtean zehar handituz joango da langabezian dauden pertsonen heziketaren beharrizanei eta enpresen lehiakortasunari egokitzeko. Helburua langabeen lanbide-profila hobetzea izango da, eta hori lan-merkatuko premietara egokitzea, kontratazioa ahalbidetzeko. EAEn langabezian dauden 8.000-10.000 langile izango dira kontu-sail honen onuradun.\nHorretaz gain, 2,5 milioi euro bideratuko dira lana eta familia bateragarri egiteko arrazoiak direla eta langileak ordezkatzeko laguntzetara. Bi esparru horiek bateragarri egitea da Enplegua eta Gizarte Gaietako Sailaren eta Lanbideren helburuetako bat. Aurreikuspenen arabera, programa honi esker euskal enpresen 2.100 eskari baino gehiagori erantzungo zaie, lana eta familia bateragarri egiteko murrizketetatik edo liberazioetatik eratorritako kontratazioetan laguntzeko.\nAzkenik, milioi 1 euroko aurrekontua bideratuko da ordainketa bakarraren modalitatean langabeziaren ondoriozko prestazioa jasotzen dutenentzat, baldin eta lan elkartuko kooperatiba bateko bazkide eta laneko sozietate anonimo (LSA) gisa eratzen badira. Langabeziaren ondoriozko prestazioaren inguruko neurri horren bidez 1000 pertsona kooperatibetako edo laneko sozietate anonimoetako bazkide berri egiten lagunduko dela aurreikusten da.\n2011rako onartutako zuzkidura aurreko urteen ildo eta zenbateko berekoa izango da, nahiz eta hori aldatu eta handitu ahal izango den ataletako bakoitzean, horiek izandako bilakaeraren eta Lanbideko Administrazio Kontseiluak laguntzen programen inguruan egindako jarraipenaren arabera.\nEuskal Enplegu Zerbitzuak laguntzen lehen multzo hau onartzea gertaera historikoa da, baita autogobernuaren aurrerapen garbia ere, 2010. urtera arte horietako gehienak Estatuko Enplegu Zerbitzu Publikoak kudeatu izan ditu eta.\n2011.eko otsailak 20


Sindikoak elkarrizketa politikoa eta soziala gomendatzen du, eta adierazpen-askatasuna eta desadostasun politikoa kriminalizatzeari uztea.\nAskatasun-gabetzeko kautelazko neurriaren erabilera eta abusua da, beharbada, gertatu den oinarrizko eskubideen urraketa handiena.\nSindikoak azpimarratzen du beharrezkoa dela elkarrizketa eraikitzaile bat izatea Kataluniako gizarte zibilaren eta Estatuko gainerako lurraldearen artean, alde batetik; eta Kataluniako sentsibilitate politiko eta sozialen artean, bestetik.\nUrriaren 1ean indar polizialen erabilera desproportzionatua izan zen, eta, Europako Kontseiluak eta Nazio Batuek eskatzen duten moduan, arduradunak identifikatu behar dira.\nKezkatzekoa da hautatuak izan diren eta bere eskubide politikoen jabe diren pertsonak ezin izatea Generalitateko presidente izateko hautagaiak.\nIndartu behar dira funtsezko askatasunak eta eskubideak baliatzeko berme demokratikoak, hala nola adierazpen-askatasuna eta biltzeko eta manifestatzeko askatasuna\nJudizialki zigorra jaso dezaketen Kataluniako gatazka politikoari loturiko gertakariei ahalik eta esku-hartze penalik txikienaz ekin behar zaie.\nBeharrezkoa da Kataluniako autogobernua osoki berrezartzea. Haren kudeaketan eta finantzetan esku hartu barik Kataluniako gatazkari erregimen demokratiko baten berezko mekanismo juridikoekin ekiteko Estatuak duen ezintasuna agerian geratu da agintariek U-1eko eta A-21eko bozketen aurrean erakutsi duten neurriz kanpoko erreakzioarekin.\n“Giza eskubideen alorreko atzerakada, hautetsien adierazpen-askatasuna eta botereen banaketa Espainiako Erresuman” izeneko txostenean, sindikoak jada ohartarazten zuen, 2017ko apirilean, Espainiako botereen banaketaren higaduraz eta horrek oinarri demokratikoetan zituen ondorioez.\nUrtebete geroago, Estatuaren hiru botereen jarduna izan da salbuespenezko neurriak aplikatzea behin eta berriz; oinarrizko eskubide eta askatasunak urratuz eta, are, kriminalizatuz, bereziki adierazpen-askatasuna. Hori jasotzen du sindikoak maiatzaren 28 honetan, astelehenarekin, aurkeztu duen txostenak, U-1a eta Konstituzioaren 155.a aplikatzearen ondoriozko erreakzio penala dela-eta oinarrizko eskubideen eta askatasun publikoen urraketari buruzkoak.\nTxostenaren arabera, espetxeratze prebentiboaren erabilera gehiegizko eta desproportzionatuaren bidez zenbait buruzagi politiko eta sozialen askatasun pertsonala murriztea, beharbada, gertatu den oinarrizko eskubideen urraketa larriena izan liteke.\nEra berean, Konstituzioaren 155.aren bidez Parlamentua desegiteak eta Gobernuko 250 kidetik gora kargutik kentzeak zuzenean erasan diote Konstituzioaren 23. artikuluak aitortzen duen parte hartze politikorako eskubideari, bi zentzutan erasan ere:\nAlde batetik, Parlamentua deseginez kargugabetu dituzten kargu publikoen eta ordezkarien eskubideari.\nBeste alde batetik, herritarren parte hartzeko eskubideari, orokorrean, zeren haiek aukeraturiko ordezkariek ezin izan baitituzte beren funtzioak egikaritu, aukeratuak izan diren denboraldian.\nKonstituzioaren 23. artikuluak aitortzen duen parte hartze politikorako eskubidea menostuta gelditu da halaber abenduaren 21eko hauteskundeen ondoko gertakarien ondorioz. Kataluniako Parlamenturako diputatu izateko aukeratu ziren pertsonei, zeinak beren eskubide politikoen jabeak baitziren, eragotzi egin baitzitzaien, inolako lege-oinarririk gabe, Generalitatearen presidente izatea.\nAskatasunaren kontrako erasoak edo atzerapausoak ez dira bakarrik gertatu Kataluniako independentismoaren aldeko adierazpenetan edo manifestazioetan; irismen handiagoa dute, eta beste protesta eta disidentzia molde batzuetara zabaldu dira.\nTxostenak ohartarazten du oso kezkagarriak direla oinarrizko eskubideen alorrean izan litezkeen ondorioak, urriaren 1eko kontsulta eta urriaren 27ko deklarazioa direla-eta zenbait instanzia jurisdikzionalen ekimenez erator daitezkeen prozesu penalen eremuan. Horietako nabarmenetariko bat da legezkotasun penalari dagokiona; alegia, neurriz kanpoko akusazioak egiten direnean, gertaera nabariki desitxuratuetan oinarrituak, ohiko lege-aurreikuspen banaezinik gabe.\nMatxinada, sedizioa, terrorismoa edo erakunde kriminala bezalako delituen instrukzioan legezkotasunaren printzipioa\nhorrela urratuz, antza, badirudi zigor eredugarriak ezartzea bilatzen dela, eta disuasio-efektu bat geroko posizio politiko jakin batzuetan.\nOrobat, ikuspegi prozesaletik begiratuta, larriak dira baita ere defentsarako eskubidearen urraketa posibleak. Eta bai azken boladan egin izan diren adierazpen publikoak ere, nahitaezkoa den inpartzialtasun juridikoa auzitan jartzen dutenak.\nAzkenik, txostenak aztertzen duen denboraldiko une jakin batzuetan, bereziki 2017ko urriaren 1ean, Guardia Zibilak eta Polizia Nazionalak era desproportzionatuan jardun zuten, eta eragotzi nahi zuten kaltea baino kalte handiagoa eragin zuten.\nKezkatzekoa eta onartezina da, batez ere, gomazko piloten erabilera.\nIturri originala (Síndic. 28/05/2018)\nTags: adierazpen askatasuna, Erreferenduma, Eskubide Zibilak, Generalitatea, Katalan Errepublika, Katalunia, Kataluniako gatazka, preso politikoak, Sindikoak, Zuzenbide Estatua


Hiria GUZTIAK __GRANADA__ HUENEJA __ALMERIA__ ABLA ABRUCENA AGUADULCE ALMERIA ALMERIA BENAHADUX CABO DE GATA FIÑANA HUERCAL DE ALMERIA NIJAR OHANES PATERNA DEL RIO SENES TABERNAS VIATOR\nGUZTIAK __GRANADA__ HUENEJA __ALMERIA__ ABLA ABRUCENA AGUADULCE ALMERIA ALMERIA BENAHADUX CABO DE GATA FIÑANA HUERCAL DE ALMERIA NIJAR OHANES PATERNA DEL RIO SENES TABERNAS VIATOR\npisu - Huercal de Almeria (Villa Inés)\netxea - Abrucena (ABRUCENA)\nDuplexa - Nijar (Centro)\nDuplexa - Almeria (Carrefour)\nMerkataritza-lokala - Almeria (Ctra. ronda)\nMerkataritza-lokala - Almeria (Avda. santa isabel)\npisu - Almeria (Retamar - toyo) , Eraikitako azalera 123m2, 30m2, 2 Gelak, 2 bainugelak, Igogailua,...\npisu - Almeria (Pedro jover) , Eraikitako azalera 79m2, 3m2, 3 Gelak, 1 bainugelak.\npisu - Almeria (Zapillo) , Eraikitako azalera 81m2, 3m2, 2 Gelak, 1 bainugelak, 200 Itsasora...\npisu - Huercal de Almeria (Villa Inés) , Eraikitako azalera 81m2, 3 Gelak, 1 bainugelak, Igogailua, igerilekua.\npisu - Huercal de Almeria (Villa Inés) , Eraikitako azalera 90m2, 3 Gelak, 2 bainugelak, Igogailua, igerilekua.\npisu - Almeria (Zapillo) , Eraikitako azalera 60m2, 3 Gelak, 1 bainugelak, 100 Itsasora distantzia, Igogailua.\npisu - Almeria (Centro) , Eraikitako azalera 91m2, 3 Gelak, 1 bainugelak, Igogailua.\npisu - Aguadulce Almeria (Sur) , Eraikitako azalera 85m2, 8m2, 2 Gelak, 1 bainugelak, 200 Itsasora...\npisu - Almeria (C. granada) , Eraikitako azalera 80m2, 3 Gelak, 1 bainugelak, Igogailua.\npisu - Almeria (Zapillo) , Eraikitako azalera 41m2, 2 Gelak, 1 bainugelak, 300 Itsasora distantzia.\npisu - Aguadulce Almeria (Paseo maritimo) , Eraikitako azalera 70m2, 3m2, 2 Gelak, 1 bainugelak, 40...\npisu - Almeria (Zapillo) , Eraikitako azalera 129m2, 4 Gelak, 1 bainugelak.


Gari Bravo, protagonista Roue Tourangelle lasterketan | MuriasTaldea\nEuskadi Basque Country Murias taldeko Gari Bravo txirrindularia protagonista izan de Roue Tourangelle lasterketa frantziarrean. Bravo eguneko ihesaldiarekin bat egin du eta lasterketa buruan ibili da garaipenaren bila, 7 txirrindulariz osatutako taldean.\nGaraipena lortu duen ihesaldia, helmugatik 15 kilometrora osatu da, behin Bravoren taldea harrapatuta, eta Olivier Pardini (Wallonie-Bruxelles), Julien Duval (Armée de Terre) eta Samuel Dumoulin (Ag2r La Mondiale) izan dira bertan. Azken honek, 35 urteko gizon azkarrak, lortu du garaipena.\nEuskadi Murias taldeko lehenengo txirrindularia Álex Aramburu izan da, 37. postuan.\nRoue Tourangelle, 192 kilometroko lasterketa, Beaumount en Veron eta Tours hirien artean ospatzen den lasterketa da, Frantziako Koparen barruan eta UCI 1.1 maila duelarik.\nBestetik, taldeak gaur hasi eta maiatzaren 1a arte ospatzen den Bretainiako Tourrean parte hartuko du.


Garraio ereduarekin ados? Zure iritzia jaso nahi dugu - EGK Garraio ereduarekin ados? Zure iritzia jaso nahi dugu - EGK\nZure iritzia jaso nahi dugu: garraio ereduarekin ados?\nInformazio eta proposamen bilketari amaiera emateko formulario labur bat sortu dugu Euskal Autonomia Erkidegoko gazte gehiagorengana heltzeko asmoarekin. Aurreko irailaren 19an proposamenak borobiltzeko bildu ginen Hezkuntza Foroko bileran eta formulario erraz bat sortu eta zabaltzea adostu zen. Txostena sortzen hasi baino lehen azkeneko buelta bat eman nahi diogu ekarpen eta proposamenen atalari. Egungo garraio ereduarekin ados zaude? Zure iritzia jaso nahi dugu!\n5 minutu baino gutxiago besterik ez dizkizugu lapurtuko sortu dugun inkesta betetzeko eta horrela gazteon beharretara egokitutako garraio-eredua definitzeko. Garraioari lotutako eguneroko tirabira eta esperientziak (ordutegi eskasak, ibilbide mugatuak, diru kopuru handiak…) jaso eta hainbestetan lagunarteko eztabaidan jasotako ideiak eta proposamenak helarazi nahi dizkiogu administrazioei.\nHona hemen bete beharreko formularioaren esteka:\nJasotako informazioa eta horren analisia hurrengo hilabeteetan sortuko dugun txostenean izango du isla. Emaila utziz gero, horren berri izango duen lehenengotarikoa izango zara.


Hemen zaude -> Agenda / 2012 07 01\nuztailak 01 hurrengo eguna DIDACTICA ADICCION 23:30 Iratxo Taberna Bara�ain\nGOSE zehaztu gabe ? LASARTE (Gipuzkoa)\nTaldearen hurrengo hitzorduak (ordutegia eta lekua ez digute zehaztu):Uztailak 21. OTXANDIO (Bizkaia)Uztailak 28. ETXEBARRI -Markina- (Bizkaia) EHZ FESTIBALA egun osoa zehar Festibal esparrua Heleta\nThe AbyssiniansJatorria: Jamaika (Kingston)44 urte existentzia, esperientzia eta jakiduria, baina beti eta lehen bailehen Reggae-a! Rastafarari aditu hauek reggae roots erritmo famatuarekin lagunduko dituzte beren aldarrikapenak. Gero eta arraroago egiten direnez arlo honetan famatuenetarikoak izan diren taldearen agerraldiak, ez denborarik gal! Reggae-rik gabe gabeko festibalik ezin denez irudikatu ; hara reggae ona, bikaina, mitikoa, azkarra...LaketJatorria: Goiherri (Gipuzkoa - EH)Laket taldea ezaguna da herri eta auzoetako jaietako emanaldietan jartzen duen festa giro beroari esker. Heletan ere gure klasikoen eta mutxikoen entzuteko eta goztzeko aukera izanen dugu, igandeko eguna zoriontsu hasteko.IPK Prod2004tik, Iparraldeko Konpilazioak, tokiko eszena sustengatzen du. Aurten IPKk,disko grabaketarako hautatuak izan diren 8 musika taldeak aurkeztuko ditu EHZ festibalean.BebeJatorria: Extremadura - ESPAINIABebe, 2004ean ezagun egin zen Malo kantuarekin : emazteenganako bortizkeria matxistak eta tratu txarrak salatzen dituen kantu bat da. Ildo beretik, Pafuera telaras diskoak sari asko jaso zituen Espainian eta mundu zabalean. 2012ko otsailean, Bebe-k bere hirugarren diskoa,Un pokito de rocanrol, plazaratu zuen. Lan berri horretan, Bebe-k, bere ohiko flamenko espirituari rock influentziak sartu dizkio.VendettaJatorria: Euskal Herria (Nafarroa)Vendetta 2008an sortutako talde nafarra da. Ska erritmo, reggae, rocksteady, ska-mex, rantxerak, texmex,patxanga eta ska-reggae bezalako erritmoek ematen diote bizitza rock indartsu baten erreferentzia iraunkorrarekin. Vendetta taldearen �Puro Infi erno� bigarren diskoa aurrekoa bezain alaia da. Vendetta taldea festaren alderik oldarkorrena da: jaiari su gehiago botatzen zaionean jai sutsua bihurtzen da.Stephanie DesseinJatorria: FrantziaSt�phanie Dessein-en musikak humorea, tristezia, amodioa eta ferekak nahasten dituen bidai bat osatzen du... Ixtorio, pertsonaia eta egoera ezberdinekin, publikoak mementu goxo baten pasatzeko aukera ukanen du.SuTaGarJatorria: Eibar - GipuzkoaSu ta Gar taldea, 1987an sortu zen Eibar-en. Euskal musika mailan, sortu ta bereharala ezagun egin den talde horietariko bat da. Bere musika influentziatu duten taldeak, Judas Priest, Iron Maiden, Annihilator edo Metallica bezalakoak izan dira. 2011 bukaeran plazaratu zuen taldeak bere azken diskoa: ?Ametsak Pilatzen?. Lan hori, kritika onak jasotzen ari da, batez ere musikan berezitutako hedabideetan.HK & les SaltimbanksJatorria: FrantziaSei musikarik inguratzen dute HK, (Minist�re des Affaires Populaires taldeko kantaria) 2006an sortu HK et les Saltimbanks proiektuan. Rap alaia, chaabi estiloko musika edota reggae-a nahasten dituzte. Erresistentziarako deia egiten dute, grebalarien himnoa bilakatu den � On l�che rien � kantuak erakusten duen bezala.. 2008 an Map maitatu duzu? ZEP iazko edizioan? Aurten Hk et les Saltimbanks-en kontzertuaz gozatzen ahalko duzu, azken hilabeteetan fama hartzen ari den taldea. Heletako pentzea girotuko du, publikoa sutan jarriz!The LookersJatorria: Ziburu (EH)RaggasonicJatorria: FrantziaRaggassonic taldea 1990an sortu da eta kasik 10 urtez kristoren arrakasta lortzen dute NTM-en labelean. 1998an taldea bereizten da taldekideen arteko arazo batzu tarteko. 2010ean taldea berriz osatzen da, bere jarraitzaileen plazerrerako! 2010 ean,Raggassonic taldea berpizten da hainbat kontzertu emateko. 2012 an disko berri bat aterako dute.Begiz BegiJatorria: Baiona (EH)ToriiJatorria: Donibane Lohizune, Baiona (EH)The BalladuriansJatorria: Baiona (EH)http://ehz-festibala.eu EHZ JAIALDIA iluntzean Jaialdi esparrua Heleta (Nafarroa Behera)\nEuskal Herria Zuzenean jaialdiaren azken eguna.Taldeak: Su ta Gar...\nurtarrilaotsailamartxoaapirilamaiatzaekainauztailaabuztuairailaurriaazaroaabenduaurtarrila 2014 12345678910111213141516171819202122232425262728293031SOINUA MUSIKA ESKOLAREN URTE AMAIERAKO JAIALDIA PlateruenaABYSSINIANS SONORABROKEN BROTHERS BRASS BAND Kaletik zeharLos Jubilados de Santiago de Cuba Port des P�cheursDAMBA MERKATUA\nFrom The Jam taldeak martxo... BerriakBetagarriren 'Zorion argiak' euskarazko ekoizpen onenaren izendapena jaso du Premios de la M�sica Independiente sarietanLeioako XIII. Pop Rock Lehiaketaren finalak ostiral honetan egingo dira (hilak 21)Gatibuk 'Gabak zerueri begire' bideoa aurkeztu du taldeko zaleen irudiekinWhitesnake, Def Leppard eta Europe Donostian, heavyaren garai onenetan bezalaBIG festival 2013, kartel ikusgarria hiru eszenatokitanEH Sukarra eta Izaki Gardenak taldeek elkarrekin Victoria Eugenian egin behar zuten kontzertua atzeratu daMikel Uraken musikariaren folk abestiak arima oinazetsuentzakoMotos, 1983an zuzenean Iru�eko Sarasate pasealekuanFiachras eta Sumisi�n City Blues batera Bonberenea Ekintzak-ek argitaratu berri duen EP bateanBideoklip eztanda!!!Artisten Auzoa larunbat honetan (hilak 8) burutuko da egun osoan zehar Iru�eko Alde ZaharreanLapido, ostiral honetan zuzenean Bilboko Azkena aretoanDinosaur Jr. eta Crystal Fighters taldeak izango ditu kartelburu Kutxa Kultur festibalakLarry Bird taldearen lehen demoa'Aitxitxen bufandie', San Mames futbolzelaiari adio kanta


Basaurbeko araztegiko obrak baimendu dituzte - Aiaraldea - Aiaraldea.eus\nTxabi Alvarado Bañares 2019-11-30 18:41\n15 milioi euro baliatuko dituzte obra egiteko. / Espainiako Trantzisio Ekologirako Ministerioa\nHala ere, Markixanako araztegia egiteko lanak oraindik ez daude bideratuta.\nBasaurbeko araztegia eraikitzeko obrak abiatzea baimendu du Espainiako Ministroen Kontseiluak, Trantzisio Ekologikorako Ministerioak hala proposatuta. 15.164.299 euro baliatuko dituzte lan horiek egiteko.\nHala ere, eskualdean dituen arazoei aurre egiteko beharrezkoa izango da Markixanako araztegia ere martxan jartzea. Izan ere, Basaurbeko araztegiak Laudio eta Orozkoko isurketak baino ez ditu tratatuko. Proiektuak bi kolektoreren eraikuntza barnebiltzen du. Laudion egongo da bata eta Altube errekan, aldiz, bigarrena. Urak Basaurbera bideratzea izango da bi azpiegitura horien zeregina.\nUltrafiltraziorako mintz batzuen bidezko tratamendu biologiko bat baliatuko dute ura arazteko, ministerioak jakinarazi duenez.\nEspainiako Gobernuaren ezegonkortasunak eragin zuzena izan du eskualdeko araztegien proiektuetan. Iaz jakinarazi zuten azpiegitura horiek eraikitzeko kontratazio prozedura abiatuko zutela. Baina urtarrilean obren prozedura moteldu zela jakinarazi zuten. Apirilean, aldiz, Nerbioiko kolektoreetan 40 milioi inbertitzea onartu zuen Espainiako Gobernuko Ministroen Kontseiluak, hauteskundeen atarian.


harrapatu - Elhuyar dictionaries\nharrapatu, harrapa, harrapatzen\n1 du ad. agarrar, sostener\nplatera erortzera zihoan eta justu-justu harrapatu nuen esku artean: el plato se iba a romper y lo sostuve entre mis manos a duras penas\n2 du ad. robar, quitar, apropiarse de, arrebatar\nanaiak arropa guztiak harrapatzen dizkit: mi hermano me quita todas las ropas\nmotorra harrapatu didate: me han robado la moto\n3 du ad. apresar, atrapar, aprehender\nBartzelonako bortxatzailea harrapatu dute: han apresado al violador de Barcelona\nbasotik alde egin zuen basurdea harrapatu dute: han atrapado el jabalí que había huido del bosque\n4 du ad. alcanzar, dar alcance\ngorriek ezin izan zituzten urdinak harrapatu: los rojos no pudieron alcanzar a los azules\ntximistak behiak harrapatu ditu: el rayo ha alcanzado a las vacas\nheldutasuna behintzat harrapatu dut: por lo menos he alcanzado la madurez\n5 du ad. atrapar, arrollar\naitona trenak harrapatu zuen: el tren arrolló a mi abuelo\n6 du ad. sorprender, pillar, pescar\ngezurretan harrapatu genuen: lo sorprendimos contando mentiras\ngauak basoan harrapatu gintuen: la noche nos sorprendió en el monte\n7 du ad. contraer; coger, agarrar, adquirir\ntuberkulosia harrapatu du: ha cogido la tuberculosis\nhotza harrapatu du: ha cogido frío\nharrapatu, harrapa, harrapatzen *Examples are automatically obtained from dabilena\n...harrapatu\t...zen. Baina haraino iritsi ziren jazarleak, harrapatu eta Espainiara eramateko, epaitu eta zigortzera.\n...76an kartzelan izan nintzen, paper jakin batzuekin harrapatu nindutelako, baina, hala ere, espetxean hiru hilabetez bain...\n... guztiekin. Eta hala, pertsonaien ibileren irakurketan harrapatuta gauzkalarik, narratzaileak idazlearen kezka nagusien berri ...\n...n atzetik ibili dira, baina etxean ez dute harrapatu . Gauza bera egozten diote. Prat Elizondon bizi da, baina so...\n... hondarrak ezin harrapatuz bezala zabiltzalako, arnasa harrapatu nahian...\n...ondo kontatu ondoren, idazlea gertakarien sarean harrapatuta geratu dela eta ez duela oso argi izan nola askatu pertsona...\n... bat. Baina zuzendaritzakide horiek krema potoak harrapatzen azaltzen dituen grabaziorik zabaldu ezean, jai dute, ziur a...\nPlentzian auto batek harrapatu zuen adinekoa hil egin ...\n...autestontziak igortzen zituen uhin elektromagnetikoak harrapatuz ; beste batek, bozketa prestatzeko prozedurak aztertu...\n...ere izan zelako. Paulen bi arrebak eskolan harrapatutako gaixotasunarekin hil ziren, eta gurasoak Pauli ...\nBenantzio laster harrapatu zuten.>\nBenantzio pronto lo apresaron.\nAzkenik, harrapatu egiten dute, frontoian epaitu, kondenatu eta exekutatu.>\nAl fin es apresado, juzgado en el frontón, condenado y ejecutado.\nBataila honetan bularrean zauritu zuten eta ezkerreko eskua ezindua geratu zitzaion, baina soldadu jarraitu zuen, harik eta 1575ean bere anaiarekin batera galera batean zihoala, hau harrapatu eta biak Aljerrera preso eraman zituzten arte.>\nEn ella fue herido en el pecho y quedó imposibilitado de la mano izquierda, pero siguió como soldado hasta que, en 1575, la galera en la que viajaba con su hermano fue apresada y ellos llevados como prisioneros a Argel.\nFaxistek preso harrapatu eta Gasteizera eraman zuten Lauaxeta.>\nLauaxeta fue apresado por los fascistas y llevado a Gasteiz.\nNorbait harrapatuta geratu den.>\nSi hay personas atrapadas.\nZuzendariak bere azken lanetan egin ohi duenari jarraiki, istorio erakargarri eta barne harrapatzen zaituen horietako bat eskainiko digu, harridura, xamurtasuna eta hausnarketa uztartuz.>\nComo nos tiene acostumbrados en sus últimas películas, en esta ocasión Eastwood nos ofrece una historia que atrapa al espectador desde el comienzo y en la que se mezclan la sorpresa, la ternura y la reflexión.\nProzesu eztabaidagarria da, okasio batzuetan gorabehera kardiobaskular larriak dituzten pertsonekin erabili dena garuneko lesioak saihesteko, aurreko puntuan aipatu ditugun istripu-egoeretan inspiratuta, izoztutako eremuetan harrapatutako pertsonena.>\nEs un proceso controvertido que se ha aplicado en algunas ocasiones en personas con incidencias cardiovasculares graves para evitar lesiones cerebrales, inspirado en las situaciones accidentales que comentamos en el punto anterior, de personas atrapadas en zonas heladas.\nGauekok gauez balentriak eta apustuak egin ohi dituzten gazteak harrapatu eta berarekin eramaten ditu.>\nGaueko atrapa y se lleva a los jóvenes que suelen realizar proezas y apuestas por la noche. ZOZOMIKOTEAK\nBuenos Airesen, ekimen honetan lan handia egindako Norma Rios ezustean harrapatu du EHUtik adierazitakoak.>\nNorma Ríos, persona que desde Buenos Aires ha dedicado tiempo, esfuerzo e ilusión a este proyecto, se mostraba ayer sorprendida por la nueva situación.\n1936ko uztailaren 18ko Espainiar Guda Zibilaren burrunbak entzuten dira, Arizmendiarrieta bere Iturbe (Markina) etxean harrapatu eta Bilboko Abandoko Kuartel Nagusira deitua izanez.>\nEl 18 de julio de 1936 suenan los tambores de Guerra Civil Española, que a Arizmendiarrieta le sorprende en su casa de Iturbe (Markina), y es llamado a filas al Cuartel General de Abando en Bilbao.\nGudak bere basetxean harrapatu zuen eta, barne-sinesmenez eta debozioz apolitikoa zen arren, Ignacia Muñagorri Lizartzako medikuaren andreak bideratutako salaketa baten ondorioz San Cristobal-eko gotorlekuan sei hilabetetan zehar abertzalea izatearren atxilotuta eduki zuten.>\nLa guerra le sorprendió en su caserío y, aunque por convicción y devoción fuera apolítico, lo tuvieron encarcelado por nacionalista durante seis meses en el fuerte de San Cristóbal a consecuencia de la denuncia cursada por Ignacia Muñagorri, mujer del médico de Lizarza.\nDeskarga gainean kanpatuz (ekainaren 2a), Erasok bidea ikuskatzera bialdutako Bizkaiko lantzadunen destakamendu batek ustekabean soldadu liberalak harrapatzen dituzte.>\nHabiendo acampado en el alto de Deskarga (2 de junio), los soldados liberales son sorprendidos por un destacamento de lanceros de Bizkaia enviado a reconocer el camino por Eraso.\nSan Faustoren Haitzetan (abuztuak 19a) buruzagi karlistak liberalen tropak ustekabean harrapatzen ditu 6.000 ogerleko, lanabesak, eta, batez ere, gobernuak bere parteak gudarostera igortzen dituen gakoaz jabetuz.>\nEn las Peñas de San Fausto (19 agosto) el caudillo carlista sorprende a las tropas liberales apoderándose de 6.000 duros, pertrechos, y, sobre todo, de la clave en la que el gobierno envía sus partes al ejército.\nBerriro ere zezenak harrapatu zaitu.>\nTe ha vuelto a "pillar el toro".\nMusek ordenagailuaren aitzinean harrapatu behar zaituzte, etorria ez da bertzela etortzen.>\nLas musas tienen que pillarte ante el ordenador, porque si no la inspiración no llega.\nKrimen higuingarriaren aurrean etsita geratu nintzen, hitzik gabe, esku hartze armatuaren erdian harrapatu ninduen uhinak, eta gizonki jokatu nahi izan nuen arren alperrik suertatu zitzaidan ahalegina.>\nAnte el repugnante crimen, quedé sumido en la desesperación, sin palabras, pues la ola me había pillado en medio de la intervención armada y a pesar de que quise actuar como un hombre, mi esfuerzo no sirvió de nada.\nGu, ordea, ez gaitu harrapatu krisiak, zeren, estudioan ohi diogun bezala (irribarre bat ageri zaio), beti baikaude krisian, hasi ginen lehen egunetik.>\nPero a nosotros, la crisis no nos ha pillado, porque como decimos en el estudio (se sonríe), siempre estamos en crisis, desde el primer día en que comenzamos.\nHor harrapatu egin nauzu!>\n¡Ahí me ha pillado!\nEAEko tunidoen arrantzak Bizkaiko Golkoan eta inguruko uretan tunido epelak harrapatzen dituen baxurako sektorea hartzen du, bai eta hiru ozeanotako latitude tropikaletan tunido tropikalak harrapatzen dituen altura handiko atunketari izoztaileen sektorea ere. [+]>\nLas pesquerías de túnidos del País Vasco comprenden al sector de bajura que pesca túnidos templados en el golfo de Bizkaia y aguas adyacentes y al sector de atuneros congeladores de gran altura que pesca túnidos tropicales en latitudes tropicales de los tres océanos. [+]\nHegoaldeko stocka beita biziko aparailuak (Hegoafrika, Namibia eta Portugal) eta tretza (Taiwan eta Brasil) erabiliz harrapatzen da batez ere.>\nEl stock sur es pescado fundamentalmente por artes de cebo vivo (Sudáfrica, Namibia y Portugal) y palangre (Taipei Chino y Brasil).\nKantauri Itsasoan sardina handi gehiago harrapatzen da kostalde atlantikoan baino.>\nEn el Cantábrico se pesca sardina de mayor tamaño que la de la costa atlántica.\nVI. azpieremuan ere harrapatzen dira bi oilar-espezieak, baina lehorreratzeetan oilar handia da nagusi (L. whiffiagonis).>\nLas dos especies de gallo se pescan también en la subárea VI, pero la mayor parte de los desembarcos son de gallo sin manchas (L. whiffiagonis).\nICCAT Batzordeak 1998ko azaroan egin zuen bileran ordenazio-gomendioa egin zuen, hitzartutako eremuan moja harrapatzen duten eta 24 m baino luzeagoak diren ontzien kopurua eremu horretan bi urtez (1991 eta 1992) arrantzan ibili direnen batez bestekora mugatzeko.>\nLa Comisión ICCAT en su reunión de noviembre de 1998 adoptó una recomendación de ordenación para limitar el número de barcos de más de 24 m de eslora que pesquen patudo en la zona del convenio al promedio de los que han estado pescando en la zona durante dos años, 1991 y 1992.\nGaur egun medikamentuen % 25etik gora landaretik datoz eta hauetako askok gaixotasunak sendatzeko erremedioak ikertzeko balio dute (armadiloa adibidez, legenarra harrapatzen duen animalia bakarra).>\nActualmente más del 25% de los fármacos proceden de las plantas y muchos pueden servir para el estudio de remedios contra las enfermedades (como el armadillo, único animal que contrae la lepra).\nEta egia da, hainbat aldiz egiaztatu dugunez, zientzia %99 izerdia eta %1 inspirazioa dela..., eta inspirazioak lanean harrapatu behar zaitu.>\nY es verdad eso, que tantas veces lo hemos comprobado, de que la ciencia es 99% transpiración y 1% de inspiración... y que la inspiración te tiene que coger trabajando.\nLanean zaudela harrapatzen bazaitu ere ekin egin behar diozu.>\nQue te coja trabajando, tienes que ponerte a trabajar en cualquier caso.\nEnrique Vallespínek On José Miguel epaimahaikideetako bat izatea nahi zuen, baina tesiaren defentsa atzeratu egin behar izan genuen, Barandiaranek gripea harrapatu zuelako. Unibertsitateko ikasturtea ere beranduago hasi zen eskolak ematen.>\nFue deseo de Enrique Vallespí que estuviera Don José Miguel en el tribunal, pero Barandiaran cogió una gripe que motivó no sólo el aplazamiento de la defensa sino también de su docencia ese curso.


Lorena Pérez Psikologoa\nPsikologo Orokor Sanitarioa, Gestalt Psikoterapeuta\nPsikologo gisa 2006tik dihardut. Talde terapia egitea atsegin dut. Nire esperientziatik talde harremana erlazionatzeko modurik naturalena eta sanatzaileena dela uste dut. Banakako saioetan nire lan egiteko modua humanista da.\nArtatutako pertsonarenganako harremanean jartzen dut arreta, haztea eta eraikitzea ahalbideratuko dituen errespetu, intimitate eta sormenezko espazioa sortuz.\nGaixotasun, nahasmen eta gaitz mental edo psikologikoak orohar, ingurunean pertsonok bizirauteko ditugun gaitasunak direla uste dut. Laguntza eta babesarekin gaitasun hauek areagotu egiten dira eta horrela testuinguruan gure izatearen aukerak handitu.\nPsikologo bezala izan dudan formakuntzan korronte eta tresna ezberdinak ezagutzen joan naiz, Psikoanalisi Lakanianoa, Bioneuroemozioan Laguntza, Aromaterapia eta Gestalt terapia esaterako. Ikasten eta ikastaroak egiten jarraitzen dut, nere lanbidean betebehar bat dela iruditzen zait eta gainera gustuko dut gauza berriak aurkitzea, beste gauza batzuekin harremantzea eta nere lanbidea duten beste lankideekin harremana mantentzea.\nNere lan-eskarmentuan psikologo bezala hasi nintzen indarkeria matxistaren biktima diren emakumeak artatzen eta hortan dihardut oraindik ere. 12 urte daramat lan honetan eta psikologo bezala eratu nauena izan da; hazi eta genero ikuspuntua uztartzen lagundu didan gunea izan da eta ahalduntze kontzeptua nere jardute profesionaleko zein pertsonaleko berezko elementu bezala zedarritzen lagundu didatenak.\nLanean lau urte neramanean terapia pribatura irekitzea erabaki nuen eta horretarako 2010ean Psicolur sortu nuen. Grosen kokatua zegoen kontsulta txiki hortan indarkeria matxistarekin zerrikusirik ez zuten pertsonak ere artatzen hasi nintzen. 2018. urte honetan beste pausu bat ematea erabaki dut eta lanbidekide haundi batzuekin elkartu naiz eta denon artean zentro handiago bat sortu dugu; horrela sortu da Ari, lau emakume humanisten proiektu polit hau.\nBanakako terapian artatzen ditudan problematiken artean hauek daude: antsietatea, depresioa, existentziako krisiak, ondoez orokorra, insomnioa eta estresa. Askotan pertsonak zer gertatzen den zehatz-mehatz jakin gabe etortzen dira kontsultara, eta hura aurkitzeko eta gainditzeko bidea diagnotiskoa edo etiketa baino askoz ere interegarriagoa dela uste dut.\nPertsona batzuk nahiago izaten dute terapia taldean egitea, eta nik, arestian aipatu dudan bezala, sistema hau atsegin dut. Batzuetan erakundeek ere eskatzen dute talde-terapia. Adibidez, aktibismoa egiten duten taldeetan behintzat hilean behin pertsonen arteko harremanak arakatzeko beta hartzea garrantzitsua dela uste dut; dinamikak, errolak, desafektuak, elkar-zaintza.\nTailerrak talde-terapiaren antzekoak dira ezberdintasun batzuekin:\n- Taldeari zentzua ematen dioten gaien inguruan sortu eta eratzen dira. Adibidez, autoestimua.\n- Gai zehatz horren inguruko formakuntza barne hartzen dute.\n- Iraupen mugatua dute, bere azken helburua formakuntza baita.\nPsikologiako ikasle ezberdinen edo lanbidean hasi berriak diren pertsonen artean kezka nagusienetako bat bezeroaren edo pazientearen aurrean nola jokatu behar den da. Honek egunerokotasunean ematen diren txikikeria hauek barne hartzen ditu: nola ongi etorria egin, nola artatu telefono bidez, nola kobratzen den, saioaren denbora nola kontrolatu, nola agurtu, zer egin daitekeen erantzun bat ez bada jakiten, zer egin pertsona negarrez hasten bada edo isiltasuna badago e.a. Psikoterapiaren eguneroko jardutean suertatzen diren zalantza hauek edo beste batzuk argitzeko “Elkartzea"” izeneko ikastaroa sortu dugu, “Psikoterapia jarduerarako lehen hastapenak"” programaren barruan. Ikastaro honen inguruko informazio gehiagorako hemen klikatu.\nZuzenbide hontara posta elektroniko bat bidal diezadakezu: lorena.aripsikoterapia@gmail.com\nTelefono hontara dei dezakezu hitzordua eskatzeko edo informatzeko: 675703987.\nHonaino iritsi bazara psikologia asko maitatzen duzunaren seinale dela dirudi! Eskerrik asko. Esandakoari gehi diezaiokedan bakarra da tratamendu bat hastekotan bazabiltza: zure denbora hartu, interneten eskuragarri duzun informazioa begiratu, terapeuta ezagutzea eska ezazu behar baduzu eta nahi duzuna erabaki. Orrialde honetan ohiko galderak izeneko atal bat duzu eta Ari zentroa hobeto ezagutzeko baliogarri izango zaizun informazio gehiago. Azkenean zure bidelagun izan banaiteke pozarrez egingo dut, edonola ere


Irakaskuntza-akademiak: zer galdetu, izena eman baino lehenago\nAsmo onak edukitzen dira irailean: hizkuntza bat ikastea, oposizioak prestatzea, edo curriculumeko hutsuneren bat betetzea; horrelako gauzak egin nahi izaten dira ikasturte hasieran. Bada, akademia batean izena ematea erabaki baduzu, berdin du presentziala edo online den, hona hemen aholku batzuk,...\nEskola-itzulera: erosketa berdea eta arduratsua egiteko jarraibideak\nIkasturtearen hasiera erronka da familientzat, gastu handia dakarren eskola-materiala eskuratu behar dute-eta: testu-liburuak, kirol-arropa eta askotariko artikuluak. Kontsumobide-Kontsumoko Euskal Institutuak alferrikako gastuak ez egiteko jarraibide batzuk eman nahi dizkizu, eta zera gogorarazi: zure...\nKontsumoa: erreklamazioa non jarri, arazoaren arabera\nKontsumo-erakundeek tramitatzen dute kontsumoari buruzko arauen urraketak sortutako gatazken ondorioz izaten diren erreklamazioen parte handi bat; Kontsumobide horietariko bat da. Sektore askotan, ordea, bide eta organo espezifikoak daude arazo horiek konpontzen saiatzeko. Hemen dituzu horietariko batzuk, jakin dezazun non erreklamatu, kasuaren...\nKontsumobide Kontsumoko Euskal Institutuak, abuztuaren 12an, on line salmentako 50 web-orri ikuskatzeko kanpaina hasiko du, kontsumitzaileari ematen zaion informazioa araudiak behartutakoa dela egiaztatzeko. Arabako, Bizkaiko eta Gipuzkoako ikuskaritza-zerbitzuek esku hartuko duten kanpainan bereziki 5 sektoretan jarriko da arreta, hauek salmenta-...\nTurismo, Merkataritza eta Kontsumo Sailak bete du Kontsumitzaileen eta Erabiltzaileen Estatutuaren lege berriaren aurretik egin beharreko kontsulta publikoko derrigorrezko tramitea. Administrazioaren euskadi.eus eta Irekia web-atarietan entzunaldia eginez burutu da prozesua. Horren bitartez, lege berriak eragina izan dezakeen erakundeen eta...\nRevolving txartelak kreditu-txartelak dira, eta hileko kuota baxuen bidez zure erosketak (ordainketak) atzeratzea ahalbidetzen dizute. Bestetik, kreditu-muga daukate, eta kreditu-lerroen funtzionamendua dute. Hala ere, kontuz: inork ez du dirua merke oparitzen. «Trikimailuak» dauzkate, eta interesak oso altuak izatea da lehenengoa;...\nZehapen-proposamena helarazi zaie erakundeei eta, aurrera egitekotan, miloi erdi eurotik gorakoak izan litezkeen zehapenei aurre egin beharko liekete. Turismo, Merkataritza eta Kontsumoko sailburu Sonia Pérez Ezquerrak Kontsumobideren Ikuskaritza kanpaina baten emaitzak aurkeztu ditu gaur Legebiltzarrean; Euskadin ezarpen-maila handiena duten...\nFidelizazio-txartelak ohikoak dira gure gizartean, eta ohikoa da, halaber, saltokiek VISA motako fidelizazio-txartelak eskaintzea. Txartel horiek ez dirudite banku-erakundeenak, baizik eta eskaini dizkiguten saltokienak. Normalean, kate handiek edo multinazionalek eskaini ohi dute produktu hori, eta, itxura batean, abantailaz beteta daude, baina,...\nSeguruenez, entzunak izango dituzu, ogiari buruz ari garela, izen hauek: ore ama, osokoa, zereal askokoa… baina, badakizu zertaz ari garen? Pentsatu dugu interesgarria litzatekeela argitzea uztailaren batean indarrean sartu zen apirilaren 26ko 308/2019 Errege Dekretuak jasotzen dituen kontzeptuak; horrela, zertaz hitz egiten dugun jakingo dugu...\nOgiaren hiztegiaz egindako lehen artikulua (leiho berri batean irekitzen da)n, izenik ezagunenez hitz egin genuen; orain, berriz, ogi arruntaz hitz egingo dizugu. Baina, lehendabizi, ogia zer den gogoratuko dugu. Ogia. Irinez eta urez egindako ore errea, gatzduna nahiz gatzik gabea, legamiaz edo ore amaz hartzitua. Ogi arrunta. Okindegietako...\nOgiaren hiztegi berezi hau amaitzera doa. Azken artikulu hau ulertzeko, ez ahaztu zer den ogi arrunta. Ogi arrunta. Okindegietako betiko ogia da. Erretzen denetik 24 orduren barruan kontsumitu behar da. Irin bat edo gehiago izan ditzake, integralak edo ez; zerealen zahia ere izan dezake. Ogi berezia. Arrunta ez den ogia. Berezia da irin...\nAutoa alokatzeko kontuan eduki beharrekoak\nAlokatu aurretik Alderatu preziok eta konpainiak Interneten eta hautatu komeni zaizun autoa: modeloa, gama, potentzia eta abar. Erreserba aldez aurretik egitea eta check-a linean egitea aukera ona izan daiteke, batez ere goi-denboraldian. Eskatu beti kontratuaren, baldintzen eta gainerakoen kopia. Kopiarik ezin baduzu eskuratu, deskarga...\nTurismo, Merkataritza eta Kontsumo sailburua Eusko Legebiltzarreko arloko batzordearen aurrean agertu zen ekainaren 17an bere sailaren jarduketa-ildoak aurkezteko; horien artean kokatzen dira Kontsumobide-Kontsumoko Euskal Institutuaren ildo estrategikoak. Sonia Pérez Ezquerra sailburuak Kontsumitzaileen eta Erabiltzaileen Estatutuaren Lege berria...\nEuropar Batasuneko Justizia Auzitegiak emandako irizpenaren arabera, lotura zuzen bat edo gehiago dituen bidaia bat kontratu bakarrean gauzatu bada, konpentsazioaren ondorioetarako bidaia bakarra izango da. Epai hori Txekiatik Bangkokerainoko bidaia baten ondorioz eman da. Bidaia horretan, eskala bat egin zen Abu Dabin. Lehenengo hegaldia,...\nTurismo, Merkataritza eta Kontsumo sailburua den Sonia Perez Ezquerrak Turista Arduratsuaren Gida aurkeztu du Turismoaren Astearekin batera, turismoa “esperientzia aberasgarri eta jasangarria” izan behar dela azpimarratuz. Bisitarientzako gomendio-sorta biltzen duen gida bat da. Turista Arduratsuaren Gida hau egiteko Kontsumobide...\nZerbitzuen Karta aurkeztu du Kontsumobideko zuzendariak\n'Kontsultei 2 eguneko epean erantzun nahi diegu eta erreklamazioei 10 eguneko epean, eta haien tramitazioa 45 egunetan osatzea lortu. Arbitraje-espedienteetan, 70 eguneko batez besteko ebazpen-epea lortu nahi dugu' Kontsumobide - Kontsumoko Euskal Institutuko zuzendariak Kontsumobideko Zerbitzuen Karta 2019-2020 aurkeztu du; kalitatearekin eta...\nIkuskaritza-kanpainak zehapen izaera du eta 2020ko abendura arte luzatuko da Kontsumobide - Kontsumoko Euskal Institutuak ikuskaritza-kanpaina bati ekingo dio uztailean, Interneteko higiezinen enpresen atariek eta higiezinen agentziek etxebizitzetako eraginkortasun energetikoari buruz informatzeko duten betebeharra betetzen dutela ziurtatzeko...\nLehenik eta behin, argi izan behar duzu aire-konpainia dela fakturatutako maletei gerta dakiekeenaren erantzulea, maletak hondatzen, galtzen edo atzeratzen badira; beti ere, hegazkinean bertan edo konpainiaren zaintzapean egon bitartean gertatzen bada. Eskuko maletekin, konpainiaren erantzukizuna mugatuagoa da, langileen...\nAskotan entzun dugu phishing delakoaz hitz egiten; hau da, ziberdelitugileek zure izenean jardun ahal izateko datuak atzematen dizkizuteneko teknikaz. Sarritan, bankuko datuak lapurtu ondoren, gastuak egiten dituzte zure kreditu-txartelarekin. Bistan denez, arrisku hori dago kreditu-txartela lapurtzen badizute edo galduz gero aurkitzen duenak...\nZoritxarrez, delituzko praktika bat da phishing, teknologiarekin hedatu dena eta galera ekonomiko nabarmena berekin ekar dezakeena. Funtsean, datu pertsonalak lapurtzeko estrategiak dira, era horretan biktimaren nortasuna ordeztu ahal izateko eta, besteren artean, pertsona horren izenean gastuak egiteko. Azkeneko hilabeteetan phishing kanpainak...


Zilarrezko duroak - Ahotsak.eus\nZilarrezko duroak Lehen ez zen apreziatzen zilarra. Geroago etxerik etxe zilarra batzen ibili omen ziren batzuk. Euren amak ezkondu zirenean duro bana eman zien eta berak bere seme-alabei. Amadeo erregearen irudi zuten duro haiek.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan SOR-041-003 kodeko bideoa nahi duzula aipatzea: ahotsak@ahotsak.eus\nLehen ez zen apreziatzen zilarra. Geroago etxerik etxe zilarra batzen ibili omen ziren batzuk. Euren amak ezkondu zirenean duro bana eman zien eta berak bere seme-alabei. Amadeo erregearen irudi zuten duro haiek.\n-Orduan ez zan apreziatzen zidarra ta! Eta gero berriro badakizu zidarra zela… batu zittuen danak hemen.… alemanak ziala, ez ziala ta. Danak, zidarra dana batu zeben etxerik etxe. Baiña gure amak laga zittuan berrogeita hamarren bat edo gehixao, e… [duro han], ta ezkondu giñanian danori emon zoskun. Neri emon zostazen hamar eta semieri be bai ta danori partidu zoskun. Ta nik uste, ezkondu dianian, neuk emon notsen. Ondio nausixak eukiko dittu gurian. Amadeo “ no sé ”… [zein da?] hemezortzi? Zelakua zan? “Mil novecientas dieciocho”kua edo erregia, Amadeo “ no sé cuántos ”. Erregian, e… zera be baneukan. Eta etorten jatan hemen joiero bat eta esan notsan: “Hemen ez dakit zidarrana zenbat aintzen dosten. Hiru bider gehixao ta zidarra pagatzeko” ta “Ez eizu saldu, Maria, horrek egunetik egunera balixo dabe gehixao-ta!” Gorde ein nittuan harik eta umiak ezkondu arte!\n- Ez daukat oin, e! Emon notsen. Batari ezkontzeko. Ezkontzeko be arrak eruaten zian lehen. Eta neu be pezeta bikuekin ezkondu nitzan, pezeta biko zidarrekin. Badakizu. Oin bape bae. Oin juezetik eta ez da diru hori usauko. Baiña esne kinzenok holaxe [erretzen] nittuan.\nZerrategia erosi Zubillagan\nZerrajera eta Etruk ermandadea\nZapatagintzan ordu asko sartu behar\nSokoan hasi eta Sokoan bukatu, tartean beste enpresa batzuk ezagututa\nErrepublika sasoian langileak ondo bizi ziren\nSindikatu klandestinoen garaia\nErdaldunak gerra ostean Mendrakara\nSaldutako paper motak


Argixaoko atletismo pista berritua irailaren 15ean inauguratuko dute | Otamotz\nZumarragako Udala Argixao estadioko atletismo pista berritzen ari da. Pista berritua irailaren 15ean inauguratuko dute, Goierri Garaia eta Argixao Atleta Herrikoiak taldeen erakustaldi batekin.\nArgixaoko atletismo pista 1990eko hamarkada hasieran berritu zuten azken aldiz. Bartzelonako joko olinpikoetan erabili zuten material bera erabili zuten, baina dagoeneko zaharkitua gelditu da.\nOraingoa lodiagoa da eta gainera asfaltoarekin erabiltzen den prozedura bera erabili da. Aurrekoa bobinatan ekarri zuten.\nLanak ekainean hasi ziren. Geruza zaharra kendu, zorua garbitu eta berdindu eta bi geruza bota zituzten: iragazgaitza eta gorri kolorekoa. Gainera, salto eta jaurtiketa guneak eta padel pista berritu dituzte. Igandean margotze lanak hasi zituzten eta atzo arratsaldean bukatzea espero zuten.\nBestalde, drainatze sistema hobetu dute. Izan ere, orain arte sareta buxatu egiten zen eta pistan putzuak sortzen ziren. Obraren aurrekontua 270.000 eurokoa izan da eta Gipuzkoako Foru Aldundiak diruaren erdia jarri du.\nZumarragako Udalak Luis Urdangarin futbol zelaian ere hobekuntzak egin ditu. Argixao auzora ematen duen aldean zorua berdindu dute. Horretarako, zazpi kamioi lur atera dute.\nTxoko horretan gimnasia aparatuak jarri dituzte, adin guztikoentzat. Gainera, zoruan bigarren eskuko belar artifiziala jarri behar dute. Belar hau Ordiziatik ekarriko dute, doan. Horma-barrak, aulkiak eta mahaiak ere ipini behar dituzte.\nArgixao auzora ematen duen atearen atzean ere belar artifiala jartzen ari dira. Hala, inguru guztian belarra egongo da. Esan futbol zelaia aspaldi inguratu zutela belarrarekin. Belar artifizial hau Etxeberritik ekarri zuten, doan. Horri esker, auzotarrek eroso paseatu dezakete. Izan ere, futbol zelaia berritu aurretik ere auzotarrek bertan paseatzeko ohitura zuten.\nUdalak, belar artifizialaz gain, etxola batzuk ere ekarri ditu. Ezkiotik, hain zuzen ere. Kaseta horiek haurreskola bezala erabiltzen ziren eta Luis Urdangarin futbol zelaian aldagela bezala erabiliko dira. Mikel Serrano alkateak eskerrak eman dizkio Ezkioko Udalari.


Gazteek eutsi behar diote - Tolosaldea - Tolosaldeko ataria\nGazteek eutsi behar diote\nRebeka Calvo Gonzalez 2017-12-03 08:56\nXabier Bengoetxea irakasleak 2011n Tolosaldeko lau arnasgune, Alegia, Amezketa, Asteasu eta Berastegi, aztertu zituen euskararen erabilera sendotzen ala ahultzen ari ote zen jakiteko, eta lortutako emaitzek kezka sortu zuten. «Lehen erabat euskararenak ziren eremuetan deskonpartimentalizazioa ematen da. Bi hizkuntzek sarbidea dute eta nahasketa gertatzen da», esan zuen. Kezka bai, baina alarmarik ez. Egia da egin diren hainbat ikerketak diotela herri euskaldunetan euskarak eta euskaldunen kopuruak behera egin dutela, baina egia da ere, azken kale neurketek diotela haur eta gazteen artean euskara entzuten dela gehien.\nDatu hori da hain justu, Galtzaundi Euskara Taldeak Tolosaldeko 28 herrietako euskararen erabilera neurtuta atera duen ondorioetako bat. 2 eta 14 urte arteko haurrak dira euskara gehien erabiltzen dutenak, eta atzetik daude 15 eta 24 urte arteko gazteak. Galtzaundi Euskara Taldearen eta Uemaren arteko lankidetzari esker egin dute kale neurketa. Izan ere, Tolosaldeko herri guztiak ez dira Uemako kide, eta beraz, «Tolosaldeko udalerri euskaldunen informazio osatua eskuratze» aldera egin dute elkarlana. Zehazki Tolosaldeko 28 herrietatik hamabost daude Ueman. Eskualdeko herri guztiek betetzen dituzte, dena den, Uemako kide izateko baldintzak, hau da, euskaldunen indizea %70etik gorakoa da.\nKale behatzaileek pasa den maiatza eta uztaila bitartean egin zituzten kale behaketa gehienak, baina irakurketa orokorra egiteko Galtzaundik, 2015 eta 2016ko kale neurketetako emaitzak ere hartu ditu kontuan. Esan behar da, Tolosaldea aipatzean 29 herri hartzen direla, Legorreta ere hor sartu baitute.\nKale behatzaileek eskualdean batez ere, euskarazko elkarrizketak entzun dituzte, %56,5, eta hurrengo hizkuntza gaztelera izan da, %41,4. Beste hizkuntza batzuen erabilera %2,1koa besterik ez da izan.\nEuskara gehien egiten dutenak haurrak direla ere ikusi ahal izan dute eta kopurua altua da gainera, %73,8. Ondoren daude gazteak: %69,2. Helduek %51,3ko ehunekoa eman dute eta euskara gutxien erabiltzen dutenak adinekoak izan dira, %44,9.\nGeneroari dagokionez, emakumezkoek «zertxobait gehiago» darabilte euskara gizonezkoek baino. Datu hori adin tarte guztietan ematen dela dio Galtzaundik, adinekoetan izan ezik. «Gazteen kasuan, nabarmena da alde hori; emakumezkoek gizonezkoek baino ia 9 puntu gehiagoko aldearekin erabiltzen baitute euskara», esan du.\nKale behaketak utzitako azken ondorioa da haurrak bakarrik daudenean, heldurik gabe alegia, %71,6an egiten dutela euskaraz, eta nagusiak haurrik gabe ez daudenean %46,5ean darabiltela euskara. Haurrek eta nagusiek osatutako taldeetan, berriz, %68,6ra igotzen da erabilera.\nKale neurketa 2017ko maiatza eta uztaila bitartean egin zuten, Anoetan, Villabonan, Tolosan eta Asteasun izan ezik, lehen bietan 2016. urtean egin zituzten eta 2015ean beste bi herrietan. «Datu adierazgarriak eskuratzea helburu, herri bakoitzean akats tarteari 5 puntuko muga ezarri zaio. Hau da, herri bakoitzean akats-tartea 5 baino txikiagoa izateko adinako elkarrizketa kopurua behatu behar izanda datuak baliagarriak izateko», azaldu du Galtzaundik.\n76 herri, diagnosi bat\nTolosaldeko datuak Uemak egindako azterketarekin alderatuta, antzeko ondorioak atera daitezke. Uemak eta Galtzaundik egindako kale neurketen datuak gurutzatuta, guztira 76 herri hartu dituzte kontuan, eta hortik ondorioztatu daiteke euskaldunen indizea %80koa edo handiagoa duten herrietan, euskararen erabilera %80tik gorakoa dela; hortik behera, euskaldunak %65-80 diren herrietan, %54koa.\nBiztanle kopuruari erreparatuta, geroz eta herri handiagoa, orduan eta euskararen erabilera txikiagoa. Hori da joera orokorra, eta hori da ere Tolosaldeko joera. Eskualdean Tolosa da biztanle gehien dituen herria eta euskararen ezagutza %75,7koa bada ere, kaleko erabilera %44,1era jaisten da. Amasa-Villabona eta Ibarra ere aipatzekoak dira biztanleriari begira; lehenengoan ezagutza 75,3koa da, eta kaleko erabilera %36,2ra jaisten da, Ibarran ere antzeko: ezagutza %73koa bada ere, erabilerak behera egiten du, %48,10ean geratuz.\nHerri txikietan berriz, bestelakoa da joera. Orexan, ezagutza %96,7koa den herrian, kaleko erabileran %99,6ra egiten du gora. Elduainen ezagutza %94,2koa da eta kaleko erabilera %98,1koa, eta Baliarrainen ere antzeko: ezagutza %96,2koa da eta erabilera %91,1ekoa.\nTolosaldea euskararen arnasgunetzat jo izan da azken urteetan, arnasgune hitza euskalgintzan hitzetik hortzera dabilen honetan. Euskararen arnasguneak, berez, euskaldunen proportzioa oso altua den espazio horiek izango lirateke. Arnasgune horietan harreman sareak euskaraz egiten dira eta euskara modu naturalean transmititzen da.\nTolosaldeak betetzen ditu ezaugarri horiek. Batetik, Mikel Zalbide euskaltzainak egiten duen banaketari jarraiki, eskualdeko herriek udalerri euskaldunen kontzeptua betetzen dute, hau da, herritar gehienak, %70etik gora, euskaldunak dira. Arnasgune hitza erabilerari lotzen dio Zalbidek eta eskualdeko datuak altuak dira, oro har. Zentzu honetan bada zehaztu beharreko zerbait. Galtzaundik eta Uemak herrian topatutako jendeak darabilen hizkuntza jaso dute, horregatik ez da zuzena esatea herriko biztanleen hizkuntza-erabilera neurtu dutela, seguruenik topatutako pertsona guztiak ez baitira herri horietako biztanle.\nHorrelako neurketak euskararen osasunaren inguruko diagnosia egiteko dira baliagarriak eta behin baino gehiagotan egin dira. Euskal Herria mailan, 1989. urtean egin zen lehen aldiz Hizkuntzen Erabileraren Kale-Neurketa. Geroztik sei aldiz errepikatu da; 1993an, 1997an, 2001ean, 2006an, 2011n eta 2016an.\nTolosaldeko kaleen lehenengo erradiografia\nImanol Artola 'felix' - Igor Agirre 2017 abe 03 Tolosaldea\nAzken urteetan Eustatek emandako datuekin, eskualdeko herri handienetan egindako behaketekin eta bestelako ikerketek emandako ondorioekin lan egin ...


Hori dela eta, Mutualiatik eskutitz bat bidali diegu eskatutako kuotak eta siniestralitate mugak betetzen dituzten enpresa guztiei, Bonus Pizgarria zer den jakinarazteko. Zenbateko onura izan dezaketen adierazi diegu, bai eta kopuru hori nola eskatu behar duten ere, gure aplikazio informatikoaren bidez.\nBonus Pizgarrien eskaria egiteko, tresna bat gaitu dugu (BONUSWEB); enpresek bertan sartzeko aukera izango dute, beraien Kotizazio Kontuaren Kodearekin batera eskutitz horretan bidalitako pasahitz bat sartuz gero. Sistema horri esker, eskaria telematikoki egin ahal izango da, inolako joan-etorririk egin beharrik gabe.\nBonus Pizgarriaren informazioa


Murrizketak urtarrilaren 31ra arte luzatzea eskatu du ¿Nafarroako Gobernuak, neurri gehiago baztertu gabe\nMurrizketak urtarrilaren 31ra arte luzatzea eskatu du Nafarroako Gobernuak, neurri gehiago baztertu gabe\nHauek dira gaur egun indarrean dauden murrizketak: 01:00a eta 06:00ak bitartean tabernak itxita egotea, ostalaritza establezimenduetan zutik kontsumitzeko debekua eta covid pasaportearen derrigorrezko erabilera.\nMurrizketei eustea eskatu dio Nafarroako Gobernuak Justizia Auzitegi Nagusiari. Argazkia: EFE\nHiru pertsona hil dira Nafarroan covid-19ak jota, eta 27 erietxeratu behar izan dituzte, horietako sei ZIUn\nNafarroako Justizia Auzitegi Nagusiak oniritzia eman dio tabernak eta diskotekak 01:00etan ixteari\nNafarroak Eguberrietan aplikatutako neurriak luzatzea ala ez erabakiko du astearte honetan\nCovid-19ari aurre egiteko indarrean dituzten murrizketei eustea eskatu dio Nafarroako Gobernuak astearte honetan erkidegoko Justizia Auzitegi Nagusiari. Neurri horien artean daude, besteak beste, 01:00a eta 06:00ak bitartean tabernak itxita egotea, ostalaritza establezimenduetan zutik kontsumitzeko debekua eta covid pasaportearen derrigorrezko erabilera.\nSantos Indurain Osasun kontseilariak komunikabideen aurrean egindako agerraldian esan du beharrezkoa dela neurriak luzatzea "bizitzen ari garen egoera epidemiologikoa kontuan izanda". Horrekin lotuta, azpimarratu du ospitaleetako egoera okerrera egiten ari dela; dela lehen arretan, dela ohiko ospitaleratzeetan, dela ZIUetan.\nNeurri berriak hartzeari buruz galdetuta, Indurainek aurreratu du Gobernuak egoera gertutik aztertuko duela, oraindik ikusteko baitaude Urte-zahar gaueko eta Errege eguneko ospakizunek ekarritako ondorioak. Halaber, gogora ekarri du iaz unibertsitateko itzulerak ere egoera larriagotu zuela.\nGauzak horrela, Justizia Auzitegi Nagusiari bidalitako eskaeran zehaztu dute "pandemiaren bilakaeraren arabera neurri gehiago hartzeko aukera" izan nahi dutela.\nDuela hamabost egun hartutako neurriekin nahikoa izan ez dela onartu du Indurainek. "Orain arteko intzidentzia maila altuena dugu, bai Nafarroan, bai Estatu espainiarrean, bai Europan eta baita munduko gainerako tokietan ere", erantsi du.\n"Geroz eta pertsona gehiago daude ospitaleetan. Beste agerraldi batzuetan baino kasu larri gutxiago dauden arren, hainbeste kutsatze egoteak areagotu egin ditu gaixo larrien kasuak, eta, horrenbestez, ospitaleratzeak. Litekeena da hildako kopuruak ere gora egitea", adierazi du.


Ekipo rolak - Belbin euskaraz\nHasiera » Ekipo rolak\nEkipo bat gaitasun eta portaera ezberdinak dituzten pertsonez osatutako multzoa da, eta taldeko kide bakoitzak ulertzen du talde horretan bere papera eta besteena zein den.\nIkerketek erakutsi zuten portaera ezberdinak elkarlanean jartzen zituztenak zirela talderik arrakastatsuenak.\nLan eremuan eman daitezkeen bederatzi portaera-estilo desberdin identifikatu zituen Belbinek; hauek Ekipo Rolak deitu zituen.\nLan-talde bakoitzak 9 rolen portaerak behar ditu errendimendu altuko talde bilakatzeko. Honek ez du esan nahi talde bakoitzak 9 pertsona behar dituenik, pertsona gehienek gustura sentitzen diren bi-hiru taldeko rol izango dituzte, eta kontutan izan behar dugu hauek denboran zehar aldatu daitezkeela.\nEkipoko Rol bakoitzak ditu indargune eta ahuleziak. Rol guztiek dute garrantzi bera, denak dira funtsezkoak lan-taldeak eraginkortasunez funtzionatzeko. Baina ez dira denbora guztian rol denak behar; garrantzitsua da taldearen helburuak aztertzea eta momentu bakoitzeko zereginak zehaztea. Hau argi dagoenean, taldean adostu daiteke zein momentutan erabili beharko den Ekipoko Rol bakoitzaren portaera.\nBelbinen erabilerak pertsona bakoitzak bere indarguneen autoezagutza handiagoa izatea sustatzen du, eta honek kide eta arduradunen arteko komunikazio eraginkorragoa bermatzen du. Lan-talde bikainak sortu daitezke, edota martxan dauden taldeak ulertu eta hobetu daitezke; kide guztiek sentitu dezakete lanean egiten duten ekarpena handia dela.\nGuzti hau ezinezkoa da pertsona batek ez badu Belbinen autopertzepziozko galdetegia betetzen eta lankideei beraien iritzia eskatzen ez badie. Belbinen Banakako Txostenak lan-taldeko rol bakoitzaren indargunea, (eta ahuleziak) identifikatzen laguntzen du, ondoren gainontzeko kideekin komunikatu eta partekatzeko.\nEkipo-rolak identifikatuz, gure sendotasunei ahalik eta abantailarik handiena atera eta gure ahuleziak kudeatzen ikasi dezakegu.\nBelbin erabiltzearen abantailei buruz gehiago jakin nahi baduzu, egin klik ondorengo estekan: Belbin Txostenak.\nKanporakoia da, gogotsua, komunikatzailea. Aukera berriak bilatu eta kontaktuak garatzen ditu.\nBaikorregia izan daiteke. Hasierako ilusioa desagertzean interesa gal dezake.\nEz harritu hau egiten badu:\nEkimenei jarraipena ematea ahaztu dezake.\nIzaera kooperatiboa, pertzepzioduna eta diplomatikoa. Entzun egiten du eta istiluak galarazten ditu.\nEgoera erabakigarrietan zalantzatia izan daiteke. Liskarrak saihesteko joera izan dezake.\nOso ondo ikusiak ez dauden erabakiak hartzerakoan zalantzatan ibili daiteke.\nHeldutasun handikoa, bere buruarengan konfiantza du eta talentua identifikatzeko gaitasuna du. Helburuak argitzen laguntzen du. Eraginkortasunez delegatzen du.\nManipulatzailetzat har daiteke eta lan pertsonaletik deskarga daiteke.\nGehiegi delega dezake, lan pertsonala murriztuz.\nSormen eta irudimen handikoa, pentsatzaile librea. Ideiak sortu eta arazo zailak konpontzeko gaitasuna du.\nGertakariak alde batera utz ditzake eta zerbaitetan buru-belarri sartuta egoteagatik modu eraginkorrean komunikatzeko arazoak izan.\nDespistatua, abstraktua edo ahazkorra izan daiteke.\nSerioa, argia eta estratega. Erabakiak hartu eta zehaztasunez epaitzen du.\nIniziatiba falta eduki dezake batzuetan, baita besteak inspiratzeko gaitasun falta ere. Kritikoegia izan daiteke.\nErabakiak hartzerakoan motela izan daiteke.\nEntregatua, independentea, interes mugatukoa. Gaitasun eta ezagutza espezifikoak ematen ditu.\nOso eremu mugatuetan bakarrik lagundu dezake eta teknizismoetan geratu daiteke.\nInformazio gehiegi eman dezake.\nDesafiatzailea, dinamikoa eta presiopean langile ona. Oztopoak gainditzeko iniziatiba eta kemena ditu.\nOldarkorra eta umore txarrekoa bihur daiteke gauzak egin daitezen lortzeko ahaleginean.\nPraktikoa, fidagarria eta eraginkorra. Ideiak praktikan jartzen ditu eta egin beharreko lana antolatzen du.\nMalgua izan daiteke neurri batean, eta motela aukera berriei erantzuteko.\nMotela izan daiteke aldaketa positiboen alde bere planei uko egiteko orduan.\nArretatsua, kontzientzitsua eta grinatsua. Akatsak bilatzen ditu. Gauzak perfekzionatzen ditu.\nGehiegi kezkatzeko joera izan dezake eta eskuordetzeko uzkurra izan daiteke.\nPerfekzionismoa muturrera eramaten du.


Julen Alonso eta Oinkari dantza-taldearen «Sutan dantzan» ikuskizuna izango da kiroldegian abenduaren 5ean - Orioko Udala\nJulen Alonso musikari oriotarrak eta Oinkari dantza-taldeak «Sutan dantzan» izeneko ikuskizuna eskainiko dute Orion abenduaren 5ean, larunbatarekin. Ikuskizuna 19:00etan izango da, Karela kiroldegian.\nIkuskizunerako sarrerak aldez aurretik hartu behar dira, 10 euro ordainduta. Aforo-mugak direla-eta, 220 sarrera baizik ez daude saltzeko eta dagoeneko erosi daitezke kultur etxean. Pertsona bakoitzak bi sarrera erosi ditzake, gehienez.\nJulen Alonso trikitilari gaztea\nJulen Alonso trikitilaria oso gaztea da —1996an jaio zen—, baina dagoeneko bide luzea du egina musikaren munduan. Oso gazterik sortu zitzaion musikarekiko grina eta urte asko eman ditu Euskal Herriko trikiti-txapelketetan parte hartzen; gehienetan Eneritz Aulestiarekin batera. Guztira 18 txapel irabazi eta trikiti-plaza asko egin eta gero, beste pauso bat ematea erabaki zuen 2018an eta disko bat kaleratu zuen bere kantu propioekin: «Sutan dantzan». Izenarekin keinu bat egin nahi izan zion «infernuko hauspoari», trikitiari.\nDiskoa kaleratu eta berehala hasi zen zuzeneko emanaldiak ere eskaintzen Oinkari dantza-taldeko lagunekin. Emanaldi horietan diskoko kantak eta dantza uztartzen dituzte eta dagoeneko saio ugari egin dituzte Euskal Herrian barrena.\nJulenek aurreneko aldia du Orion maila honetako emanaldi bat eskaintzen duela.\nEmanaldian, Julen Alonsorekin batera, musikari hauek arituko dira: Eneritz Aulestia, Iker Telleria, Ander Ederra eta Joanes Ederra.\nDantzan, berriz, Oinkari dantza-taldeko kideak arituko dira. Oinkari 1975ean sortu zen Villabonan eta, beraz, 45 urte bete ditu aurten.


Jon Martinez, 35/02 auzian epaitua: “Epaia asmatzea erraza da, absoluzioa izan behar du, bai ala bai” - Uriola.eus\nuriola.eus 2014-03-17 11:54 Politika Otxarkoaga - Txurdinaga\nJoan den astean bukatu zen ‘35/02 sumarioa’ edota ‘Herriko tabernen auzia’ bezala ezagutu dena. Entzutegi Nazionalean 36 euskal herritar epaitu dituzte bost hilabetez luzatu den prozesuan, tartean Otxarkoagako Jon Martinez. Sumarioa berez, Baltasar Garzon epaileak abiatu zuen 2002an eta 11 urte itxaron dituzte epaiketa burutzeko.\nEskubian, Jon Martinez Madrilen | Ikusi handiago | Argazki originala\nHasierako zigor eskariak nabarmen murriztu ditu Fiskaltzak epaiketa amaieran. Zer dela eta?\nDefentsaren lana suntsitzailea izan delako. Argi eta garbi geratu da epaiketa politikoa izan dela. Herri Batasunaren aurkako epaiketa historikoa egin nahi izan dute, HB zigortu nahi izan dute. Horretarako fiskaltza saiatu da lotzen HB eta bere militantzia ETArekin. Baina gure abokatuek buelta eman diote guztiari, zoragarria izan da abokatuen lana, txalotzekoa Kepa Landa, Iñigo Iruin eta Jone Goirizelaiaren defentsa.\nHiru hile barru ezagutuko duzue epaia. Zein epai espero duzu?\nFiskaltzak hasierako planteamendua aldatu du azken ondorioetan. Hasieran ETAko militante izatea leporatu zigun eta orain, berriz, Herri Batasunako kide izatea. HB alderdia guztiz legezkoa zen garaian, mahaikide izatea delitutzat jotzen du Fiskaltzak. Parametro juridikoetan oinarritzen bada epailea, epaia asmatzea erraza da, absoluzioa izan behar du, bai ala bai.\nHerriko tabernen eta elkarteetako buruei hasieran leporatzen zien ETAren finantziazio gisa aritzea, eta azkenean hain zorrotzak izan direnez defentsaren argudioak, autofinantzaketa leporatzen die; hori zoramena da, zein negoziok ez du bere autofinantzaketa bilatzen?\nNola bizi izan duzu epaiketaren bukaera?\nFloren Aoizek akusatu guztien izenean epailearengana zuzendu eta esan zionean “hemen ezin dugu zigortu jendea bere pentsamendu ideologikoa dela eta, garai berria bizi dugula eta ez dagoela beste sententzia arrazionalik absoluzioaren baino; zuk duzu hitza hemen jokoan dagoena bere tokian jartzeko”, hunkigarria izan zen. Egun polita izan zen. Florenek oso ondo defendatu zuen denon iritzia.\nEta bost hileak, nola bizi izan dituzu?\nInputatuen arteko elkarbizitza oso esperientzia polita izan da. Sasoi latzetan ere militantziak lortu du egoerari aurre egitea, azpimarratzekoa da hainbeste denbora eta giro horretan gure arteko adiskidetasun harremanari eustea. Oso gogorra izan arren, espetxe zigorra eskatu baitute, esperientzia ederra izan da.\nETAri laguntzea leporatu zidaten hasieran eta zortzi urteko espetxe zigorra eskatu. Orain, bi urte eta bi hilekoa da nire aurkako eskaria. Espero dut gehienez, bi hileko kartzela zigorrean geratzea. Baikorra naiz oso nabarmen geratu delako arrazoia gurea dela. Lagun guztiontzat epaia absoluzioa izatea espero dut.


2016-KO PROGRAMAKFundación Izarra | Fundación Izarra\n> 2016-KO PROGRAMAK\nEkintza honek enpresa proiektu teknologiko berrien sorrera du helburu, bideragarritasun planen garapenen bidez. Esparru honetan, parte hartzaileek tutore baten laguntzarekin 6 hilabeteko epea izango dute negozio plan bat garatzeko, enpresa kudeaketan prestakuntza berezi bat eta hilabeteko 300€ko beka jasoaz.\nEnpresa haztegian kokatzen diren enpresa ekintzaileen sendotzea laguntzeko helburuarekin, Izarra Fundazioak bezero kopurua handituko duten edo handitu dezaketen hedatze ekintzak lagunduko ditu. Hedatze ekintzaren kostuaren %50 arteko finantzeketa jasoko du enpresak, hedabidea edozein dela, beti ere, lortu nahi den eragina izango duenean, enpresako 1.000€ko mugarekin.\nAUTONOMOEN KUOTARAKO DIRULAGUNTZA\nPrograma honen bidez, Izarra Fundazioak autonomoen erregimen berezian alta emateak suposatzen duen kostua finantzatuko du 1.000€ko mugarekin, beti ere bideragarria den negozio plan bat aurkezten denean eta laguntza eskatu aurreko 6 hilabeteetan langabezian egon bada.\nPrograma honen helburua aplikazio batean, online plataforma batean edo prototipo baten garapenean oinarritzen diren enpresa-proiektuak abian jartzeko erraztazunak eskeintzea da. Osagai teknologiko garrantzizko bat duen enpresa-proiektu bat garatzen ari diren pertsonei dago zuzenduta eta kostuen %80a arte finantzatzen da, proiektuko 2500€-ko mugarekin.\nTECNOLOGI BONUAK: INDUSTRIA 4.0 GARAPENEKO DIRULAGUNTZAK.\nIndustria 4.0-ra Ermua eta Mallabiko enpresa industrialen egokitzapen teknologikoa errazteko dirulaguntzak. Programa honek, ezarritako helburua lortzeko beharrezkoa den ezagutza ematen duten erakundeen zerbitzu espezializatuak, azterketak eta laguntza teknologikoa eskeintzen ditu osagai teknologikoa duten bertako proiektuak laguntzeko. Aholkularitza, softwarea eta hardwarea finantzatu daitezke.


the 99 Allah-k 99 ezaugarri zituen. Eta hain justu 99 superheroi ezberdinetan gorpuzten dira ezaugarri hauek mundu islamdarrean indar eta oihartzun izugarriarekin azaldu den komiki honetan. Aitzinean, Baghdad Hulagu Kahn kalifaren eskuetan erori aurretik, Dar al-Hikma liburuzainak mundu osoko ezaguera osoa 99 harrietan bildu zuen. Abentura ugariren ostean Noor izeneko 99 harriak Andaluziara eraman zituzten eta bertan "ezagueraren jauregian" gorde zituzten urtetan. Baina Rughal izeneko zaindari batek harrien jakinduria bereganatu nahi izan zuenean jauregiak su hartu zuen eta harriak desagertu egin ziren. Orain, mendeen ostean harriak agertzen hasi dira. Harria topatzen duen pertsona bakoitzak harriak gordetzen duen boterea eskuratzen du. Eta jakina, guztiari emozio apur bat emateko...Rughal maltzurraren gorpurik ez zen azaldu jauregiko sutean...\nKomikiaren trama ez da oso originala. Superheroi komikiak ez dira sekula berritzaileak izan alor honetan. Gehiago jorratu izan da superheroiaren izaera, barne borroka eta gizartearekiko jarrera. Eta superheroien alderdi biluzi eta intimista horretan datza hain zuzen ere euren arrakasta. The 99 bildumak eskaintzen diguna, ezaguna ez zaigun erlijio eta gizarte baten begirada da. Guztia ikuspegi musulman batetik jorratua dago. Erlijio musulmanaren bertuteak zabaltzen ditu. Eta beno, honetan ere musulmanak ez dira batere originalak, maitasuna, kidetasuna, eskuzabaltasuna eta buruz dakizkigun abar eta abar aspergarri horietan oinarritzen da bilduma hau ere.\n2007. urteko abuztuan hasi zen Dr Naif Al-Mutawa-k zuzentzen duen Teshkeel Comics-ek The 99 komikia argitaratzen. Orduz geroztik hilabetero kaleratu dira,Mutawa berak eta Marvel eta DC Comics-en lan egin izan duten Fabian Nicieza, Stuart Moore, Dan Panosian, John McCrea eta Sean Parsons-ek idatzi eta marrazten dituzten komikiak. 99 protagonista izanik eta ale bakoitzean super heroi berri bat azaltzen denez, bildumak bide luzea du aurrean. Gainera arrakasta handia izaten ari da gazteen artean eta herrialde musulman ezberdinetan argitaratzen da.


ADARRAREN PUNTAN: BARULLO NO AREA\nJakina denez, ironia arriskutsua izan daiteke. Sortzaileen munduan bera erabiltzeko ohitura daukatenak lar ondo dakite zenbaterainoko egia den hori. Irratigintzan lan egiten dugunok askotan entzun behar dugu esaera tematia: «Ironiak ez du irratian funtzionatzen»... Esperientziak beste hainbat zereginetan ere nekez ulertzen dela diosku.\nOrdiziako 'Ciclos Iturgaiz' taldeak ironia, sarkasmoa eta umore garratza zituen oinarri. Honelako kasuetan gertatzen den legez, zure aldekoak fan sutsuak izan arren, zure kontrakoek ez dizute erraz barkatuko zure ausardia.\n'Ciclos Iturgaiz' bikotearen abestien izenburuak irakurri besterik ez duzu, zertaz ari naizen jakiteko: 'Nicaragua Somocista', 'No a la Legalización', 'Lemoniz Funciona' , 'Arzak y Compañia'...\nHaien inguruko lehenengo berria e-mail baten bidez izan nuen. Trapagaraneko musika elektroniko talde bat zirela baieztatzen zuten eta argazkian aurpegiak mozorroturik bazituzten ere, neska eta mutila zirela zioten.\nBi bider ikusi nituen zuzenean jotzen. Lehenengoa Gernikako gaztetxean. Hor jabetu nintzen biak gizonezkoak zirela eta ez zirela Trapagaranekoak, Ordiziakoak baizik. Emandako informazioa ere adarjotze hutsa zen. Bada, ekitaldi hartan bildu ginenok bagenekien zer motatako eskaintza eroa zen eurena eta ondo pasatu genuen euren lelo ganorabakoak elkarrekin abesten.\nBigarrenean aldiz, jendartean denetarik zegoen. Pinpilinpauxa konpartsaren txosnan aritu ziren, Bilboko aste nagusiko festa giroan. Jarraitzaileekin batera beste hainbat entzule zeuden, bikotearen berri ez zutenak. Horietako batzuei ez omen zitzaien batere gustatu taldearen proposamena, inongo zuzentasun politikotik at. Batzuk kantuka eta txaloka genbiltzan bitartean, beste batzuk txistuka eta botilak botaz zebiltzan. Bi lan interneten atera ostean iaz erretiratzea erabaki zuten, «bageneuzkan abestiak beste disko bat osatzeko, baina jadanik ez genuen hasierako grinarik. Jendeak gure rolloa ezagutzen zuen eta horrela ez da probokaziorako tarterik geratzen...»\nJoan den astean Ricardo Gomez-ek, taldeko kideak, Bilboko Anti liburu-dendan 'Gooolpe de Vista' eleberria aurkeztu zuen. Aukera aprobetxatuz, bikotea berriro elkartu zen «akustiko» pare bat eskaintzeko eta berriro ere bertokoen artean egonezinen bat sortzeko, haien hitz adar-joleak zirela eta: 'Las Gemelas Olsen/ Y Hanna Montana/ Viva el Rollo Txungo/ Con zorras americanas'...\n'Gooolpe deVista' nobelak eskaintzen duen tesia, ildo beretik datorkigu. Protagonistak bere amorantearen etxean paper zahar bat aurkitzen du txiripaz. Ikerketak egin ondoren aurkikuntza itzela egingo du: Laurogeiko hamarkadan, Realak irabazitako ligak akordio politiko-militar baten barruan kokatzen ziren. Ezkutuko bilera batzuetan Espainiako selekzioa ere talde honen jokalariz betetzea erabaki zen eta hau guztia, jakina, helburu bakar batekin: euskal gazteen ilusio eta gogoak politikatik ateratzea eta futbolean finkatzea.\nRicardo Gomez, Vigon jaio zen 1970. urtean. Etorkina eta langilea Euskal Herrian -bere hitzekin esanda- «popero eta zeltiar»- tzat hartzen du bere burua. Liburuaren azala ere berak egindakoa da. Bi arratsalde besterik ez nituen behar izan eleberri osoa irensteko eta berriro ere tipo honen burutazioekin haluzinatzeko. Burutik pasatzea ere!\nEgilea: nineuk ordua: 01:27\nEtiketak: Barullo No Area, Ciclos Iturgaiz, El Correo 2017/2/20, Gooolpe de Vista, Rikardo Gómez